
PROCEMIUM 



Omnes inter quaestiones quas hominibus philosophi pro- 
posuere, nuUa forsaa tantae Leibnitio curse fiiit quantsB 
quaB de libero arbitrio exsistit. « J'ai fort m(^dit6 sur cette 
« mame matifere de la libertâ depuis bien d'ann^es, scribit 
« iile ad Malebranchium, jusqu'â avoir compose lâ-dessus 
« un dialogue en latin k Paris que je fls voir h M. Arnauld 
« qui ne le m^prisa point, et depuis, j'ai plus approfondi 
« Ies choses*. » Adulescentem adhuc se ad illam introspi- 
ciendam rem totura animum intendisse profitetur : sicut 
dicit : « depuis Tâge de dix-sept ans et moins* ». Nec dubium 
quin ad eam illustrandam magnam operam haud frustra 
navaverit. 

Geterum omnino notandam Leibnitianam de libertate 
esse sententiam confitendum est. 

Primo enim, talibus principiis acceptis, ad difticultatem 
quae de libertate orilur Leibnitius accedit, ut nemini for- 
tasse inter philosophos illa quaestio magis implicatam per- 
plexamque se praebuerit. Nam, et exsistere sine dubio 
admodum perfectum Deum qui omnia creaverit, et, quo- 
dam sensu, omnia in natura, ut Gartesio placuit, mecha- 
nice fieri, et libertatem tamen necessariam qsse ut moralis 
illa philosophia defendatur quam veram philosophi chris- 

1. Gerh., t. I, p. 353 (1694). 

2. Corr. avec Basnage. Gerh., t. III, p. 143 (1706). 



II PROOEMIUM 

tianî putaverint, simul accipit. Porro rationem humanam 
esse divinam, atque quae metaphysice vera sint ita cognos- 
ccre posse profitetur, ut ad demonstrandum idonea sit 
quomodo libertas simul et cum Dei exsistentia, et cum 
universali mechanismo et cum moralis christianaB philo- 
sophiae fundamentis conciliari possit. Unde et psychologi- 
cam et metaphysicam et theologicam et moralem de liber- 
tate difficultatem apud Leibnitium esse apparet, ut eam 
enodare non nisi permultis rationibus adhibitis queat. 

Deinde, postquam, ut ipse confitetur, juvenis adhuc Spi- 
nozanis sententiis * pellectus erat, ejus dogma propter banc 
praecipue causam rejecisse videtur quod novam ipse de 
libertate sententiam concepit. Nec tamen in eo Cartesio 
assentitur qui cum et Deo et homini liberum tribuat arbi- 
trium, libertatis tantummodo nomen, non rem conservet. 
Itaque si quis Leibnitianam de libertate sententiam per- 
scrutatur, unum inter ejus dogmata gravissimum intro- 
spicit, si quidem in eo simul et a Spinoza et a Cartesio 
discedere conatus est. 

Quse cum ita sint atque nullum in philosophia nodum 
melius a se expeditum esse adeo conscius fuerit Leibnitius 
ut ad Nicaisium hsec scribere non dubitaverit : « Je vou- 
« drais qu'il fut aussi ais6 de d^livrer Ies hommes de la 
« fi^vre maligne et de quelque autre grande maladie qu'il 
« est ais6 de Ies d^livrer des difficult^s qu'ils se figurent 
« sur la pr^destination* », quid Leibnitius de libertate 
senserit perspicere nobis perutile visum est. 

1. Nouveaux essais^ 1. I, chap. i. Janet, t. I, p. 37. - 

2. Corr. avec Nicaise. Gerh., t. II, p. 569 (1697). 

QUIBUS RATIONIBU-S DE HUMANI ARBITRII 

NATURA LBIBNITIANA SENTENTIA PENITUS COGNOSGl NON POSSIT 

NISI QUOMODO DIVINA VOLUNT^S AGAT ANTEA PERCEPERIS 



I 



Si quis unde disceptationis de humana libertate apud 
Leibnitium enodatio pendeat plane intellegere velit, eum 
primo quomodo illam ad quaestionem Gartesius Spinozaque 
aggressi sint meminisse decet. Hoc enim in Leibnitio no- 
tatione dignum est quod, qua rei tractandaî via utitur, 
quasi medium inter illos philosophos locum obtinet. 

Cum separatam esse substantiam Deum Gartesius exis- 
timet, separatim idcirco, an sit, prius homo, deinde Deus 
libero arbitrio praeditus perscrutari cogitur. Utrique autem 
liberum arbilrium tribuit idem. Nam et voluntatem huma- 
nam ab humano intellectu nullo modo pendere, et Deum 
non tantum proprio intellectu non constringi, sed etiam 

CRES80N. 1 



2 DE LIBERTATE APUD LEIBNITIUM 

quaB « veritates seternae » atque « essentiae » dicantur eum 
creavisse judicavit. Sed de illis rebus longe alias eum 
potuisse sententias habere manifestum est ; exempli gratia, 
Deo liberum, homini determinatum arbitrium sine repu- 
gnau tia tribuere potuit. Homine enim a Deo sejuncto, non 
divinae voluntatis natura naturam humanae voluntatis 
involvit. 

Spinoza; contra non plures, sed unam tantum substan- 
tiam exsistere visum est : quippe qui scrîpserit : « Modus 
divinse extensionis » corpus humanum est, « modus divinae 
cogitationis » mens humana. Atque etiam intellectum et 
voluntatem humanam nuUo distare intervallo arbitratur : 
« unum et idem » esse diversis nominibus appellatum. 
Quidquid igitur in corpore humano fiat, id e Deo sub specie 
extensionis considerate manare, quidquid in mente et 
voluntate humana, e serie idearum divini intellectus. Illud 
enim quod in divina extensione corpus dicatur, id in 
divina cogitatione mentem, scilicet intellectum aut volun- 
tatem nominari. Ergo quicumque utrum humana voluntas 
libertate ornată sit necne dijudicare cupiat, eum spectare 
debere, utrum divin» substantiae modi necessario ab illa 
necne profluant. Cum enim mens humana nihil aliud sit 
quam idea corporis humani in intellectu divino, legem qua 
hominis regatur voluntas tantum intellegi posse cum quae 
sit divina essentia plane cognoveris. Itaque rationibus eo 
deducitur Spinoza, cum qua^stionem de humana libertate 
instituit, ut secum ipse quaerat utrum necesse sit divini 
modi e divina « essentia », necne, profluant. 

Hoc autem Leibnitio proprîum, quod, cum sicut Carte- 
sius divinam substantiam substantiasque creatas omnino 
sejunctas esse existimet, eam tamen de humani arbitrii 
natura sententiam concepit ut illam bene intellegere non 

possis, nisi anlea, qualis divini arbitrii natura sit, et cur 
talis sit penitus compertum habueris. 

Quam rem primum demonstrare nos adoriemur. 



II 



Sententiam suam de natura humanae voluntatis ex nega- 
tione Gartesianae ac Spinozanse opinionis Leibnitius sibi 
creavisse videtur. 



Carlesius, cum nos liberos esse sentiamus atque experia- 
mur, bomini « liberum arbitrium indifferentiae )> tribuit. 
« Indeterminatam » igitur voluntatis naturam esse slatuit. 
Apud Cartesium, inquit Leibnitius, liberum et determina- 
tum inter se pugnant*. Nec dubitandum est quin duos sensus 
verbo « libertăţi » Cartesius assignaverit. Namque Cartesius 
turn eum dicit liberum qui illam « facultatem positivam » 
ad duo contraria sui determinandi habeat, tum hominem eo 
majore uti libertate existimat quo facîlius ad agendum 
feratur. Nos tamen libero nostro arbitrio semper in agendo 
utimur, etiam cum illud quod agimus nobis maxime pla- 
ceat. « Mais peut-âtre, ait, que par ce mot d'indiflf^rence, ii 
« y en a d'autres qui entendent cette faculte positive que 
« nous avons de nous diterminer ă Vun ou â Vautre de deux 
« contraires^ c'est-ă-dire Jt poursuivre ou a fuir, ă affirmer 
« ou ă nier une m6me chose. Sur quoi j'ai ă dire que je n'ai 
« jamais nid que cette facult6 positive se trouvât en la 
« volont6; tant s'en faut, j'estime qu'elle s'y rencontre, non 

1. « Libre et dâtermin^ s'oppose. » 



4 DE LIBERTATE APUD LEIBNITIUM 

« seuiement toutes Ies fois qu'elle se determine îi ces sortes 
« d'actions oîi elle n'est point emportde par le poids d'au- 
« cune raison vers un c6t(S plutdt que vers un autre, mais 
« m6me qu'elle se trouve m6l6e dans toutes ses aulres 
« actions, en sorte qu'elle ne se determine jamais qu^elle ne 
« la met te en usage ^ ». Omnîno igitur liberum hominis 
arbitrium Cartesius esse existimat^ nec, quodam sensu, 
minus id apud hominem quam apud Deum esse declarat^ 
dum scribii : « yoluntas in una tantum re et tanquam in 
« indivisibili consistit * ». 

Quam vero Cartesianam commenticiam esse sententiam 
Leibnitius arbitratur : nam ambobus eam principiis quae 
rationis humanaî quasi membra sint videri contrar îam. 

Etenim ipsam primum liberi arbitrii indififerentiai notio- 
nem repugnare contendit : « Omnino statuo, ait, potentiam 
« se determinând! sine ulla causa, seu sine ulla rădice 
« determinationis implicare contradiclionem, uti implicat 
« relatio sine fundamento'. » Quo enim modo hujus 
generis potentiam animo concipere possimus?Num « vim 
activam » amplitudine quadam et direotione praeditam eam 
esse dicturi simus? Immo,necesse est actionem, quse tali e 
quadam vi oriatur, esse determinatam ; nam determioatam 
ejus naturam efTectus quem efficiat pra^cipuam causam esse. 
Idcirco « facultatem nudam » vel « potentiam sine ulla 
prastensione et sine uUo actu », liberum arbitrium, si quid 
sit, esse debere. At hujusmodi essenliae conceptum repu- 
gnare neminem fugit; ut ait Leibnitius : « Une cause ne 
« saurait agir sans avoir une disposition k Taction ^. » Et 



1. Lettre ă Mersenne^ xliii, t. II, p. 557, €d. de 1724. 

2. Descartes. Meditaţia guarta^ €ă. de 1663. Aaisterdam, p. 29. 

3. Corf\ avec des Bosses. Gerh., t. II, p. 420 (1711). 

4. Thiod. Gerh., t. VI, p. 128. 

alio loco : « Les facuU^s sans quelque acte, eu un mot, Ies 
« pures puissances de VEcoIe, ne sont aussi que des fictions 
« que la nature ne connaît point, et qu'on n'obtient qu'en 
« faisant des abstraclions *. » Quapropter verbum, non 
rem concipere putat Leibnilius quicumque de libero arbi- 
trio disserat, et somniare qui de plena illa indifferentia 
cogitent « qui ne se saurait trouver que dans les livfes des 
« Philosophes et sur le papier (car ils n'en sauraient pas 
« mame concevoir la notion dans leurs tetes, ni en faire 
« voir la r^alit^ par aucun exemple dans les choses") ». 
• Nec finem hic stare. Non enim solum Cartesium, cum 
liberum arbitrium indifferentiae homini tribuerit, repu- 
gnantem accepisse sententiam, sed etiam principium ratio- 
nis illud, quod tanti Leibnilius facit, funditus evertisse. 
« La liberte d'ind^termination..., inquit, est une notion 
« chimdrique qui ren verse le grand principe de la rai- 
« son*. » Nam, si Leibnitio fides, nihil sine ratione fit : 
qui propriis scripsit verbis : « Rien n'arrive dont ii n'y ait 
« une raison suffisante *. » Nec, si quis illud obliviscatur, 
quas « veritates facti » Leibnitius nominat satîs intellegere 
potest. Quis autem non videt, si liberum arbitrium homi- 
nibus reîpsa sit, illud principium pro vero nullo modo 
haberi posse? Liberi si sumus, nosmet ipsi sine ratione et 
quasi extra nos ad agendum ferimus. Quaî enim decreti 
noştri vera causa est? Voluntasne? At cur illa volumus 
quae certo tempore volumus? Aut sine causa voluntatem 
humanamquae velit velle fatendum est, autvolendi nescio 
quae voluntas, ut voluntatis decreti ipsius rationem redda- 
mus, nobis animo fingenda est. Quod inutile eflfugium est. 
Nam aut sine causa esse illam secundam voluntatem, aut 



1. Nouveaux essais^ 1. II, chap. i. Janet, t. I, p. 17. 

2. Theod. Gerh., t. VI, p. 333. 

3. Corr, avec Jacquelot (1704). Gcrh., t. III, p. 471. 

4. Jhid. Hartsoeker (1711). Gerh., t. III, p. 519. 

ab aliqua terlia volendi voluntate pendere suscipiendum 
est, et inde porro*; ut, ad exlremum, si quis homini libe- 
rum arbitrium tribuerit, sine causa esse volunlatis humanae 
decreta fateri cogatur. Quod rationis principio admodum 
contrarium est. 

Qnai cum ita sint, Gartesianam de natura humanae volun- 
latis sententiam Leibnitius nuilo modo defendi posse con- 
tendit. 

Nec tamen argumenta quibus et Cartesius et permulti 
philosophi liberum hominis arbitrium defendunt omnino 
lăcuit; sed ea parum apta ad persuadendum judicavit. 

Quod nos liberos esse sentiamus, nos revera liberos esse 
Cartesius opinatur*. Id vero nullo modo ad probandum 
Leibnitius firmum existimat. Liberum enim esse nostrum 
arbitrium nos experiri nequaquam posse. « Nous ne pou- 
« vons pas, inquit, senlir proprement notre ind6pen- 
« dance^ » Nunquam enim causas quibus ad agendum 
feramur nos cognovisse, ui utrum ex illîs eausis actus 
nosler lotus pendeal necne sentire non valeamus. Nam 
externas tantummodo agendi rationes, quae occasiones, 
non causaB actus sunt, animadvertimus. Internas vero obli- 
viscimur quanquam verai actionis causaB esse videntur. 
Etenim propensionem illam qua ad aliquid agendum 
compellimur fiiumini cuidam persimillimam esse dixerim. 
Ut enim rivulis confluentibus minoribus fiumen, sic pro- 
pensionum minorum congregatione propensio magna ad 
agendum exorilur, sequensque actio nascitur*. E « caecis » 



1. Nouveaux esaais, 6d, Janet, t. I, p. 158. 

2. Principes de la phil, de DescarteSj 1. 1, par. 39. 

3. Th^od. Gerh., t. VI, p. 130. 

4. Ibid., t. VI, p. 130. 

autem, ut de atomis Lucrelius scripsit, causis illae propen- 
siones exoriuntur. Quas causas summatim etsi Lockius 
perspexisse videtur, non tamen verbo quo utitur, « unea- 
siness », quomodo res fiant perfecte significat; utpote qui 
dolorem aliquem propensionis causam esse falso subje- 
cerit, cum a dolore distet illa causa : « comme le petit dif- 
« ihre du grand * ». Quem in modum haudquaquam sane 
erravisset, si, sicut Leibnitius, « minores percepliones » 
cognovisset. Etenim, « Ies perceptions insensibles sont d'un 
« aussi grand usage dans la pneumatique que Ies corpus- 
« cules dans la physique* ». Nam, cum semper multa 
« percipiamus » quae non « adpercipiamus », inde permultas 
oriri propensiones quae in agendo terminentur, Namque : 
« ces impulsions sont comme autant de petits ressorts qui 
'< tâchent de se ddbander et qui font agir notre machine ' ». 
Unde falsum illum nostrum libertatis sensum. Cum 
enim veras decreti noştri causas non « adpercipiamus », 
nos libero arbilrio nostro id creavisse putare. « C*est 
« comme si Taiguilie aimantee prenait plaisir de se tour- 
« ner vers le Nord; car elle croirait tourner ind^pendam- 
« ment de quelque autre cause, ne s'apercevant pas des 
« mouvements de la mati^re magn^tique *. » Non falso 
igitur cogitavisse Spinozam, cum scrîpserit : « Quod homi- 
« nes se liberos esse opinentur quandoquidem suarum 
« volitionum suique appetitus sunt conscii, et de causis a 
« quibus disponuntur ad appetendum et volendum, quia 
« earum sunt ignari, ne per somnium cogitant*. » Ergo 
errare Cartesium, cum, quod homines sibi esse liberum 
sentiant arbitrium, revera eos esse liberos confirmet. 



1. Nouveaux essais, Avant-propos, 6(1. Janet, l. I, p. 17. 

2. Ibid., p. 17. 

3. Ibid., p. 140. 

4. TMod. Gerh., t. VI, p. 130. 

5. Ethica. Pars I, appendix. 

8 DE LlBERTATfc: APUD LEieNITIUM 

Nec melius argumentum protulisse Leibnitius Cartesium 
putat, cum finitum intellectum humanum, infinitam vero 
yoiuntatem, ideoque ab intellectu omnino solutam libe- 
ramque esse declaraverit. « Et quod dicitur, inquit, volun- 
« tatemesse latiorem intellectu^ argutum est^ magis quam 
« verum : verbo dicam, ad populum phalerae. Nihil volumus 
« quin intellectui obversetur*. » Nec sane Leibnitius, 
sicut Spinoza, intellectum cum voluntate, percep tionem cum 
appetitu confundit. Sed voluntatem sine intellectu abstracta 
solum sensu mens humana concipere potest. Ergo non 
vaiere Gartesii argumentum concludit. 

Geterum, non magis ad liberum arbitrium probandum 
firma quae argumenta Gartesius neglexerit, alii autem phi- 
losophi proposuerint Leibnitius esse arbitratur. 

Nos interdum facillime liberum arbitrium nostrum in re 
exsistere experiri posse quidam affirmant. Id enim evenit 
ut) cum pares sint in diversos sensus rationes, ad agendum 
tamen nosmet feramus. QuaB res nunquam fieri posset, nisi 
potentia qusedam noştri sine ralione determinandi in nobis 
insita esset. Sic iile Buridani asinus, cum inter duos pares 
stramentorum fasces stat, non agere, sed fame potius interire 
deberet, nisi in eo quasdam agendi potentia inesset. Quod 
etsi Leibnitius nuUa dubitatione fatetur, nunquam tamen 
ejusmodi uUam occasionem occurrere posse profitetur. 
Nusquam, in tota rerum natura, duas esse admodum 
similes res. Namque, si forte essent, nullo modo secerni 
possent. Itaque omnia quae sint, individua esse, nec quod 
dicamus idem, idem omnino permanere. Nunquam igitur 
fore ut inter duos stramentorum pares fasces asinus, nec 
inter pares agendi rationes homo suspensus hsereat. Ergo 

1. Examen desprinc, de Descartes. Gerh., t. IV, p. 361. 

quicumque agat, ratione quadam impulsum agere. Parva 
autem esse, atque in parvis rebus obscura ad agendum 
momenta. înde illum manare errorem quod libere, non 
determinate illa faciamus quai nullius sint ponderis. Atque, 
ut ipsum auctorem testem adhibeam : « Ii y aura toujours 
« bien des ehoses dans Tâne et hors de Fâne, quoiqu'elles 
« ne paraissent pas, qui le d^termineront ă aller d'un c6t^ 
« plutdtquedeTautre*. » 

Nec porro plus vaiere argumentum quod a multis philo- 
sophis e discrepantia illius rei quam bonam judicemus, 
atque hujus quam faciamus, exhauriatur, putat Leibnitius. 
Etenim ui ait familiaris poeta : 

Video meliora proboque 
Deteriora sequor. 

Quod nuUo modo intellegi quosdam contendere, nisi 
humanaB voluntati liberum Iribuatur arbitrium. Immerito. 
Nihil enim inde concludi posse, nisi quod diverşi sint 
idearum slatus. Namque, turn illius ante oculos qui ideam 
quamdam concepe rit, abstracte eam tantum et quasi externe 
versari, tum vero sensus cujusdam altique affectus illam 
causam esse; tum verborum potiusquam rerum, tum rur- 
sus rerum ipsarum nos conscios esse; tum igitur inermem 
et quasi « caecam" », tum vere activam vim ideae esse. înde 
judicii ipsiusque voluntatis discrimen. Ipsa enim volun- 
tatis essenlia a judicio secerni debet; quam ipse Leibnitius 
appellat : « Teifort d'agir aprks le jugement ' ». Nec illum 
conatum e boni perceptione semper pendere : ex quo intel- 
legi posse cur : « ii y a un si grand trajet de Tesprit au 
coBur* ». Nam, sicut, cum agamus, « nous ne sommes 



1. Theod. Gerh , t. VI, p. 130. 

2. Nouveaux essais^ 1. II, chap. xxi. Janet, t. I, p. 162. 

3. Th^od. Gerh., t. VI, p. 301. 

4. Ibid. 

« qu'empiriques dans Ies trois quarts de nos actions* » ; ita, 
cum cogilemus, nos psittacismo quodam,non ideis persaepe 
uli. Qua ex re accidere ut bene saepius judicemus^ male 
autem agamus; quod non fieret, si effecissemus ut essent 
« Ies vrais biens et Ies vrais maux sensibles * ». 

Immerito igitur Cartesium Cartesianosque homini libe- 
ram arbitrium putavisse Leibnitius existimat. 



Num vero, quia Cartesianam sententiam rejecit, Spinoza- 
nam assumat Leibnitius necesse est? Immo, contra, in eam 
vehementius etiam invehitur, cum « absurdum » Cartesii 
de libertate, « monstrosum* » vero Spinozae dogma esse 
profiteatur. 

Attamen, non eodem quo erga Cartesium, in Spinozam 
dispulandi genere usus, metaphysicaCartesio, moralia tan- 
tummodo Spinozse objecta proponit : scilicet, Gartesiana 
refutat argumenta, Spinozae vero assentire non vuit. 

Pessime res demonstrare Spinozam persaepe Leibnitius 
asseverat. « Ce Spinoza, inquit, est plein de rĂveries bien 
« embarrass^es, et ses prdtendues dămonstrations de Deo n'en 
« ont pas seulement le semblant*. » Et alio loco : « Certe 
« Spinoza non est magnus demonstrandi artifex *. » Facilius 
autem affirmavit quam probavit. Nam potius Spinozanis 
sententiis dogma opposuit suum quam falsas esse Spinozse 
sententias demonstra vit; cuncta enim argumenta quae Spi- 
nozano de necessilate placito Leibnitius objicit in unum 

1. Monadologie^ par. 28. 

2. Nouveaux essais, I. II, chap. zxi. Jaoet. t. 1, p. 164. 

3. Corr. avec Bourguet, Gerh., t. III, p. 546 (sans date). 

4. J«d., Amauld, Gerh., t. H, p. 133 (1688). 

5. OhBervatiom sur Vâthique de Spinoza. Gerh., 1. 1, p. 148. 

ejusdem enuntiatum breviter contraxerim. « Si omnia 
« necessitate quadana ex divina natura emanant, omniaque 
« possibilia etiam exsistunt, aîcjue facile male erit bonis et 
« maiis. Tolietur ergo moralis philosophia *. » 

Quod nuUo pacto significat absurda esse poenas atque 
laudes quibus homines sceleratos punire, bonos remune- 
rări consueverint, si e metaphysica necessitate humana 
facta pendeant. Eodem enim fere loco admodum contrariam 
Leibnitius sentenliam confirmat. « Etiam qui impotenţi 
« sunt animo mereri possunt poenam, et, generaliter, in 
« quorum potestate fuit male non agere, si scilicet voluis- 
« sent. An autem in eorum potestate fiierit velle nihil ad 
« rem pertinet, Sufficit ad pcenam comperta voluntas scele- 
« rati*, » Quam sentenliam in Theodicea amplificat. 
« Quelque d^pendance, inquit, qu'on couQoive dans Ies 
« aclions volontaires, et qnand mame ii y aiirait une nices- 
t< siti absolue et mathimaiique (ce qui n'est pas), ii ne s'en- 
« suivrait pas qu'il n'y aurait pas autant de libertâ quMl en 
<c faudrait pour rendre Ies r^compenses et Ies peines justes 
« et raisonnables '. » Ut enim lupum nocentem vel insane 
furentem hominem occidere, sic aliquando vim adversus 
vim opponere fas : poenis animalia emendari, praemiis 
animos addi : quae ad homines quoque meliores efficiendos 
plurimum vaiere. Denique, illius qui castigetur dolores, 
hujus contra qui laudetur gaudium perfecta exempla esse 
quae ceteros homines ad imitandum quasi hortentur. Quae 
cum ita sint, nec ea minus vera, seu homo necessario, seu 
libere agat, existimari debeant, etiamsi quod nominat 
Leibnitius (( metaphysicam necessitatem » exsistat, poenas 
tamen et praemia justa, quia utilia, esse fatendum intendit. 
Instituta igitur humana, qui necessario hominem agere 

1. Observ, sur la premiere lettre â Oldenbourg. Gerh., t. I, p. 124. 

2. Ibid,, t. I, p. 127. 

3. TMod. Gerh., t. VI, p. 139. 

asserat, non evertere Leibnîtio videtur. Ergoaliud Spinoz8B 
Leibnitius objicit cum tollere eum moralem philosophiam 
arguit. 

Quid autem his verbis significat? Duas quidem, ut 
videtur, res atque notando quodam distantes intervallo. 

Non, primo, tantum punire sontem vitae communi peru- 
tile est, sed etiam voluptatem quamdam moralem sapiens 
percipit cum sceleratum meritas dare poenas conscius est. 
QuaB voluptas ex eo orilur quod quamdam animo justitiam 
concupimus quam « punitivam » atque « vindicativam » 
Leibnitius nominat. « Cette justice, inquit, n'estfond^e que 
(( dans la convenance qui demande une certaine satisfaction 
« pour Texpiation d'une mauvaise action *. » Nam universi 
ordinem unius culpa periclitantem, poena refectum con- 
templări pulchrum esse. « On peut m6me dire, addit, qu'il 
« y a ici un certain d^dommagement de Tesprît que Ie 
« dăsordre oflFenserait, si le châtiment ne contribuait pas h 
« r^tablir l'ordre". » Utrum autem iile de justo sentiendi 
modus aequus adhuc esset necne, si e metaphysica necessi- 
tate homines pendeant, dubium esse dicit. Illum igitur 
communem de jure sensum Spinozam in discrimen 
adduxisse. 

Omnino porro Spinozanum dogma de necessitate divinam 
toUit jusliliam : quod Leibnitius pessimum esse arbitratur. 
lUud enim hac lăudaţi supra proposili parte : « seque facile 
« male erit bonis et malis », significare videtur. Quod et 
Leibnitii de secunda ad D. Oldenburgium Spinozae epistula 
observationes, et diverşi Leibnitianorum operum loci aeque 
ad probandum valent. Non enim a metaphysicis rationibus 
moralia proposita Leibnitius separat, cum ad Conringium • 
baud ambigue scripserit : « Ego suppono, cum Carneade 

1. Th^od, Gerh., t. VI, p. 141. 

2. Ibid, 

3. Corr, avec Conving. Gerh., t. I, p. 160 (sans date). 

u (et Hobbius consenlit) justitiam sine utilitate propria 

« (sive priesente sive futura) summam esse stultitiam 

« Ergo, omne justum debet esse privatim utile ; sed cum 
« justitiae forma consistat in publica utilitate, sequitur quod 
« non possit accurate demonstrări haec propositio : homo 
« prudens debet semper agere quod justum est, nisi 
« demonstretur esse quemdam perpetuum vindicem publicae 

« utilitatis id est Deum, cumque sensu manifestum 

« sit, eum non esse semper vindicem in hac vita, superesse 
<( aliam, id est esse aliquem Deum et humanam mentem 
« esse immortalem. » Quibus positis rebus, quod Spinozaî 
Leibnitius objicit nune manifestam in lucem producitur. 
Metaphysica enim si qua exsistat necessitas, poterunt, ut 
ait Spinoza « homines excusabiles esse, et nihilominus bea- 
« titudine carere etmultis modis cruciari* ». Id vero mons- 
trosum Leibnitius esse judicat. Si enim boni et mali nuUo 
discrimine poenas luere aut mercedem accipere possint, pro 
summa stultitia habendam esse justitiam : « Hoc, inquit, 
<« non sine cautela transmittendum, et credibile est postu- 
« lare naturam Dei sive rerum perfectionem ut eas tandem 
« felices esse deprehendantur quarum voluntas recta est*. » 
Quod et alias gallico sermone confirmat : « £t comme une 
« ndcessit6 insurmontable ouvrirait la porte îi Timpi^t^, soit 
« par Fimpunite qu'on en pourrait inf^rer, soit par l'inu- 
« tiiit6 qu'il y aurait de vouloir r^sister au torrent qui 
« entraîne tout, ii est important de marquer Ies diff^rents 
« degr^s de la n^cessit^ et de faire voir qu'il y en a qui ne 
« sauraient nuire, comme ii yen a d'autres qui ne sauraient 
« 4tre admis sans donner lieu â de mauvaises consâ- 
« quences ». » Ergo quod, si necessitas absoluta esset, Deus 
sontem punire,bonum praemio donare sine injustiţia non 

1. Spinoza. Deuxihme lettre â Oldenbourg. Gerh., t. I, p. 128. 

2. ObservaUons sur la deuxieme letire ă Oldenbourg. Gerh., 1. 1, p. 128. 

3. TMod. Gerh., t. VI, p. 33. 



14 DE LIBERTATE APUD LEIBNITIUM 

posset, ideo Spinozano tolli placito moralem philosophiam 
Leibnitius conclud it. 

Non igitur quod justitiaB humanse fundamenta, sed quia 
et illum « justitiae punitivae » sensum evertal, et, una cum 
divina justiţia, sola refellat argumenta quibus homines ad 
juste vivendum impelli possint, Spinozam Leibnitius vitu- 
perat. Quod veroalium quemvis philosophum minus forsan 
a Spinoza avertisset, Leibnitii contra in eum valde iracun- 
diam movit. Nam, quas « morales veritates » dicit, demons- 
trare semper tpta opera Leibnitius conatus est. « Coepi 
« ipsemet inquisitioni rerum incumbere, inquit, tanto 
« veheraentius, quanto ferebam impatientius me, maximo 
« vilae bono, certitudine scilicet aeternitatis post mortem et 
« spe beneficentiaî in bonos ac innocentes aliquando appa- 
« rilurae, dejici per sublililates novatorum *. » Et linguam 
characteristicam universalem ita moralibus rebus idoneam 
se queesivisse profitetur « ut sufficiat duos disputantes, 
« omissis verborum concertalionibus, sibi invicem dicere 
« calculemus* ». Unde paiet praecipuam Leibnitii curam 
fuisse ut moralium propositorum quae maxima pars mor- 
taiium pro veris ducunt, firmam demonstrationem insti- 
tueret. Quod satis cur tanta vehementia in Spinozam 
invectus sit, ad explicandum vaiere censeo. 



Itaque Leibnitius hominem libero arbitrio indififerentiae, 
ut Cartesius, ornatum esse, admittere animo non potest; 
necessario vero eum agere, ut Spinoza, contendere non 
vuit. Ergo, ut voluntatis humanae naturam patefaciat, illi 
quae Cartesius ac Spinoza tribuerant simul negat, atque 

1. Confessio naturse contra alheistas. Gerh., t. IV, p. 106. 

2. Se. generalis characlerUtica. Gerh., t. VII, p. 64. 

ita positivam suam de humana voluntate sententiam cons- 
tituit. 

Cum indifferens Gartesius arbitrium humanum esse con- 
tenderit, determinatum contra Leibnitius esse confirmat. 
Nam, ut ipse scribit : « indifferenti determinatum oppo- 
'< nitur* ». Ergo nunquam sine causa hominem agere. 
Cum, igitur, quid sibi faciendum sit homo quivis consi- 
deret, baud dubium videri quin e rebus circumslantibus 
atque ingenii praesenti habitu ejus sententia omnino pen- 
deat. ' 

Attamen ne ex ea re « coactum » humanse voluntatis 
decretum esse inferas. « Coactum enim est cujus princi- 
pium est externum'. » Non autem externum, sed inter- 
num esse quod hominem ad agendum impellat. « Les 
« motifs n'influent pas sur Tesprit comme les poids sur 
« la balance; mais c'est plut6t l'esprit qui agit en vertu 
« des motifs qui sont ses dispositions ă agir*. » Ut enim, 
in mechanicis, vim quamdam longitudine certa sagittae 
imagine describi solere, sic voluntatem humanam figurări 
posse, quae ad agendum semper parata sit, atque agerei 
nisi quid impedimento esset. Ergo cum unusquisque nos- 
trum quamlibet faciat rem, minus quod talia sint ad 
agendum momenta quam quia ipse talis sit, agere. Idcirco 
jure unumquemque non res in se, sed se sponte agere sua 
sentire. Humanorum enim factorum in quoque homine 
principium versari. « Spontaneum », autem, esse « cujus 
principium sit in agente . *» 

Suae igitur naturae hominem quemque Leibnitius obno- 
xium esse confitetur. Non tamen commisit ut nos nuUo 



1. De libertate. Gerh., t. VII, p. 108. 

2. Ibid., t. VII, p. 108. 

3. Corr. avec Clarke (1715 ou 1716). Gerh., t. VII, p. 392. 

4. TMod. Gerh., t. VI, p. 296 (locus a Leibnitio laudatus atque probatus). 

modo aptos ad mutandam nostram indolem esse conien^ 
deret. Haud quidom, ut verum loquar, per vim nosmet ipsos 
commutare posse Leibnitius existimat. Nam : « Tesprit 
« n'a pas un pouvoir entier et direct d'arrfeler toujours ses 
« d^sirs' ». Atqui quasi obliqua quadam via nosmet ipsos 
sine ullo dubio, emendare posse contendit. Semper enim 
eam nobis esse facultatem ut cupidităţi praesenti ciipidi- 
tates alias opponamus, hisque illam tandem vincamus. lllud 
unumquemque facere posse, seu : « en provoquant en soi 
« des d^sirs ou inclinations contraires », seu : « en faisant 
« diversion k ces ddsirs m6mes... par des occupations d'une 
« autre nature» ». Difficillimum au tem, qui nobis se prae- 
beant modi ut praesentem cupiditatem vincamus, justo 
meminisse tempore. « Comment s'aviser de le faire au 
« besoin? inquit Leibnitius. Car c'est lă le point, surtout 
« quand on est occup^ d'une forte passion. II faut donc 
« que l'esprit soit prepară par avance et soit d6jă en train 
« d'aller de pensie en pensie pour ne se pas trop arrâter 
« dans un pas glissant et dangereux'. » Geterum parvulis 
ad illud viis animum humanum parări posse. « Supposons 
« qu'Auguste pr6t â donner des ordres pour faire mourir 
c( Fabius Maximus se serve h son ordinaire du conseil 
« qu'un philosophe lui avait donnâ de r^citer Talphabet 
« grec avânt que de rien faire dans le mouvement de sa 
« colere; cette rdflexion sera capable de sauver la vie de 
« Fabius et la gloire d'Auguste*. » Sic hominem suum 
ipsius dominum esse atque indolem suam in melius ver- 
tere posse. « Nous avons un certain pouvoir encore sur 
« notre volonld, parce que nous pouvons conlribuer indi- 
« rectement a vouloir une autre fois ce que nous voudrions 



1. Nouveaux essais, 1. II, chap. xxi, ^d. Janet, t. I, p. 176. 

2. Ibid., p. 174. 

3. Ibid. 

4. Th^od. Gerh., t. VI, p. 309. 

« vouloir pr^sentement*. » Nec sane dubilandum esse 
quin reipsa in natura alicujus et in rebus ejus vilae 
adjunclis quaerendae sint causae cur ipse semeţ emendare 
velit : neminem tamen semeţ ipsum, si velit, mutare non 
posse. 

Sic, cum indeterminatum Cartesius, determinatum rursus 
arbitrium humanum Leibnitius esse opinatur. Atqui non 
coactum esse hominem sed spontaneum in agendo exiş- 
ti mat. 

Et eodem modo Spinozanis sententiis contrarias de arbi- 
trio humano Leibnitius opposuit. Cum enim necessario 
Spinoza, non necessario hominem agere Leibnitius censet. 
Contingentia igitur humani arbitrii decreta esse profes- 
sus est. 

Quae fortasse quibusdam cum antecedentibus propositis 
parum cohaerentia videbuntur. Immerito. In illo enim 
maxime Spinozam erravisse Leibnitius contendit quod 
necessario, quia determinate, hominem agere statuerit. 
Etenim « indeterminato » « determinatum», « contingens » 
autem « necessario » • esse opponendum. Idcirco eum qui 
Gartesianum liberum rejecerit arbitrium, et Spinozanam 
tamen adhuc necessitatşm rejicere posse, cum nihil 
admodum impediat quin, quanquam determinatum, simul 
contingens humanum sit arbitrium. 

Quod quidem pierosque non satis intellexisse videri, quia 
perpauci satis verborum « necessarii » et « contingentis » 
varios sensus distinxerint •. Tribus enim modis vocem 
« necessitatem » inteilegi posse, cum metaphysica, aut phy- 
sica, aut moralis sit necessitas. Id primum e metaphysica 
vel logica necessitate pendere cujus « oppositum contra- 

1. Thăod. Gerh., t. VI, p. 296. 

2. Gerh., t. IV, p. 438. 

3. Corr. avec Nicaise. Gerh., t. II, p. 569 (1697). 

Gresson. 2 

dictionem implicet ». Id autem secuiidum e physica vel 
hypothelica quod, causis datis, non fieri non possit, nec 
tamen e causis metaphysice necessariis manet. lUud de- 
nique e morali pendere necessitate « cujus contrarium 
implicet imperfeclionem seu absurditatem moralem * ». 
Quidquid autem e physica, simul e morali pendere neces- 
sitate. Nam quidquid sit, aut necessario, aut quia sint 
bonse ejus causae, exsistere. înde aliquid ambigui. Cum 
enim determinate homo semper acta facial, physice neces- 
saria esse ejus facta manifestum apparere; nam quod 
delerminatum, id physice necessarium est. Sed quod physice, 
nullo modo metaphysice necessarium dici posse. Cujus rei 
hoc adhibet Leibnitius exemplum * : Hagse Gomitum obiisse 
Spinozam : alio sane loco potuisse obire : non tamen alio 
loco, cum iile noster creatus esset mundusy vita excedare 
potuisse. Sic non metaphysice, sed physice necessario, ut 
mortuus sit, moreretur oportuisse. Cujus rei oblivisci qui 
nec(!ssario quia determinate hominem agere contendant, 
cum moralis, non metaphysica sit humanorum factorum 
necessitas. 

Itaque cum necessario Spinoza, non necessario quamvis 
determinate Leibnitius humanse decreta voluntatis pronun- 
Eiari statuit. 

Tribus igitur verbis quid humanae voluntatis proprium 
sit Leibnitius significat. Determinatum quidem, sed sponta- 
neum atque contingens omne arbitrii humani decretum 
esse affirmat; sic e morali quadam, non e metaphysica 
necessitate voluntatem humanam pendere.' Ita neque 
facultate nescio qua omnina indifferenti hominem semeţ 
ipsum ad agendum ferre, nec metaphysica quadam neces- 
sitate obrui. Nam, ad agendum « Înclinări » non « cogi »• 

i. Be rerum orig. radicali. Gerh., t. VII, p. 304 (1697). 
2. Th^od, Gerh., t. VI, p. 217, 218. 

Ut ipsius verba referamus : « La pr(§valence des biens 
« apergus incline sans năcessiter *. » Quod illarum reruni 
genus significat quarum conlrarium « implicat », non « con- 
tradictionem », sed « imperfectionem » « seu absurditatem 
moralem ». 



Quâe cum ita sint, nune patet quod illo capite demons- 
trare nobis in animo erat. Non enim nisi divinae volun- 
tatis natura perfecte cognita quo sensu et cur humanaî 
voluntati illud tribuerit Leibnitius quod tribuit, omnino 
intellegere nos posse diximus : quod nuUo modo nune in 
discrimen adduci posse videlur. 

Namque cum contingentes volitiones humanas, alias eas 
atque sunt esse potuisse declarat : universum igitur aliud 
atque est, ergo non unam tantum rerum seriem fuisse 
potuisse asseverat. Sequitur ut Deum aliter egisse atque 
egcrit minime repugnare contendat. Itaque cum de 
humanae voluntatis natura judicare videtur, de divina 
reipsa voluntate judicat. Si quiâ ergo perfecte quid Leib- 
nitiana sententia de voluntate humana significet et cur eam 
defendat, intellegere velit, illum quomodo Leibnitianus 
ad agendum se ferat Deus, et cur eum Leibnitius agere, ut 
dicit, contendat, perscrutari antea necesse est. 

Eodem porro modo, cum Leibnitius moralem necessitatem 
esse confirmat, ut homo quisque id velit quod velit, hoc 
fiiturum fuisse maium tacite affirmat, si universum aliud 
factum esset atque revera est. Deum igitur, ut sit mundus, 
quia bonus iile mundus, voluisse arbilratur. Ergo iterum 

1. Nouveaux essais^ t. II. chap. xxi. 

cum de voluntate humana loqui videtur, de divina tamen 
voluntate verba facit. Quid porro inde significet et quare 
dicta dicat si intellegere volueris, qualem voluntatem Deo 
Leibnitius et cur illam ei tribuerit consideres oporlet. 

Leibnitiana igitur de voluntate humana sententia qualis 
sit et cur talis sit cum nobis perspicere proponamus, quo- 
modo Deus agat prius introspicere debemus. Sic enim 
tantum enuntiatum illud : « Ies motifs inclinent la volonl6 
« sans la n^cessiter », perfecte assequemur atque etiam cur 
homo simul et determinatus in agendo et liber dici possit 
percipiemus. 

Illud autem nobis minime admirandum videbitur, cum 
Leibnitius duas bas scripserit senlentias : « Mea principia 
« .talia sunt ut vix a se invicem divelli possit. Qui unum 
« bene novit, omnia novit* ; » atque germanica lingua : 
(1 Gleich wie ernehmlich ein Urquell aller Ding ist, so ist 
« auch alle griindliche Erkăntniss aus dem Erkăntniss 
« Got Ies zu leiten, und in seinem Liecht sehcn wir das 
« Liecht* ». 

1. Corr. avec des Bosses. Gerh., t. II, p. 412 (1710). 

2. Gerh:, t. VII, p. IU. 

Ut inter Gartesianam atque Spinozanam sentenliam de 
humanae voluntatis natura, sic inter Cartesianum Spinoza- 
numque placitum de divinae voluntatis natura Leibnitia- 
num de Dei arbitrio dogma quasi medium locum obtinet. 
Inamo etiam ut Cartesii Spinozaeque negandis de humano 
arbitrio opinionibus, sic ulriusque negandis de di vino arbi- 
trio placitis Leibnitius propriam suam de eadem re sen- 
tentiam constituisse videtur. 



Cartesio, ut homini, sic Deo « liberum arbitrium indiffe- 
rentiae » inesse visum est. Quod Leibnitius non modo fal- 
sum esse contendit, verum etiam vehementibus incusare 
verbis non dubitat. 

Deum non tantum res exsistentes, sed etiam ipsns 
« essentias » ipsasque « notiones communes » libere crea- 
visse Cartesius ponit. Itaque « possibilia » etiam, ipsamque 
rationem « contingentia » existimari debere. Omnipo- 
teqtiam enim Dei eum qui aliud quodlibet dogma asserat 

evertere. « Cest, en eflfet, ait, parler de Dieu comme d'un 
« Jupiter ou d'un Saturne et Tassujeltir au Styx et aux 
« Destin^es que de dire que ces v^rit^s sont ind^pendantes 
« de lui*. )) Et alio loco : « Si Ies hommes entendaient bien 
« le sens de leurs paroles, ils ne pourraient dire sans blas- 
« ph^me que la v^rit^ de quelque chose pr6c^de la con- 
« naissance que Dieu en a». » Nec quidem quomodo Deus 
efficere potuisset ut montes sine vallibus sint nos intelle- 
gere; sed si efficere voluisset, eum potuisse nos scire». 
Nam intellegere esse : « embrasser de la pensde » ; soire 
autem « toucher de la pensie* ». înde finitum hominem 
quomodo infinitus agat Deus, ut non intellegere, ita 
scire posse. Neque rationem parum esse firmam nos con- 
cludere fas. Jîlternas enim esse essentias et notiones com- 
munes nos clare ac distincte percipere. Quod si verum non 
esset, Deum nos errare voluisse fatendum. Ulud autem 
repugnare. « Sed quemadmodum Poetae fingunt a Jove 
« quidem fata fuisse condita, sed poslquam condita fuere 
« ipsum se iis servandis obstrinxisse, ita ego non puto 
« essentias rerum mathemalicasque illas veritates quae de 
« ipsis cognosci possunt, esse independentes a Deo; sed 
« puto nihilominus, quia Deus sic voluit, quia sic disposuit, 
« ipsas esse immutabiles et aeternas; quod seu durum seu 
« molie esse velis, sufficit mihi quod sit verum* », 

Quae adeo « insana » Leibnitius arbitralus est, ut haec 
scribere non dubitaverit : « Cette doctrine intrpduit quelque 
« chose d'aussi ridicule que la d^clinaison des atomes 
« d'Epicure*. » 

1. Lettre au pere Mersenne. Lettre lxxi, t. IV, p. 438, 6d. de 1724. 

2. Ibid., Lettre xliii, t. II, p. 555, ibid. 
'^, Au pere Mersenne y loco citato. 

4. A M**\ Lettre xli, t. II, p. 536, 6d. de 1724. 

5. Descartes. R4p, aux cinquiimes abject. ^ t. I, p. 72, 6d. de 1663. 
fi. Th^od. Gerh., t. VI, p. 306. 

Gartesium enim, cum <r omnipotentiam » Dei tueri sibi 
videatur, Deum « tyrannum » * describere ; et, ut propria 
auctoris verba referam : « ii d^truit sans y penser tout 
« Tamour de Dieu et toute sa gloire • ». 

Etenim, lium « sapientem » Cartesianum esse Deum nos 
dicturi simus? Immo, sapientem illum nominari qui quid 
bonum sit percipiat. NuUo igitur modo sapientem Carte- 
sianum Deum, antequam egerit, sine repugnantia dici 
posse; non enim bonum cognosse, priusquam naturamboni 
creaverit. 

Num porro eum semper quid sit verum cognosse, vel 
etiam intellectu quodam praeditum fuisse existimaturi 
simus? Immo, neque verum, cum nondum sit, intellegi 
posse, nec intellectum quemvis exstitisse fatendum cum 
nihil adhuc intellegi posset. Ergo antequam « essentiam » 
veri formaverit Deus, neque eum verum intellexisse, nec, 
ullum eum habuisse intellectum, nisi immerito, dici 
posse*. 

Porro etiam, neque bonum Deum, nec uUa voluntate 
ornatum nisi absurde Gartesium affirmare posse Leibnitius 
contendit. Num enim bonum Gartesianum Deum dicturi 
simus ? Immo, nullam esse boni naturam antequam ipse 
fecerit. Itaque « quel sujet pourrait-on avoir de le louer de 
« ce qu'il a fait, s'il avait fait 6galement bien en faisant 
« tout autre chose*? » Num ei voluntas tribuenda? Immo 
voluntatem nullam, nisi quid bonum sibi proponat exsis- 
tere posse. Nullam idcirco in Deo inesse voluntatem posse, 
f)riusquam ipse Deus boni essentiam formaverit. 

Non Deum igitur ratione praeditum mundi auctorem esse 
concepisse Gartesium, sed furentem quemdam, insanum 

1. Lettre â Fabri. Gerh., t. IV, p. 258 (sans date). 

2. Disc. de mătaph. Gerh., t. IV, p. 428. 

3. Gerh., t. IV, p. 299. 

4. T/i^od. Gerh.,t. VI, p. 2W. 

monslrosumque « SvjiAioupyov » qui, cum fureret, mundura 
ipsamque rationem creaverit. « Ce n'est pas un Dieu 
« comme on se Timagine et comme on le souhaile, c'est-ă- 
« dire juste et sage, faisant tout pour le Bien des cr^alures, 
« autant qu'il est possible, mais plutdt quelque chose 
« d'approchant du Dieu de Spinoza, savoir, le principe des 
« choses, et une certaine puissance ou Nature primitive qui 
(( met tout en action et fait tout ce qui est faisable *. » Perab- 
surdum igitur Cartesianum de divina voluntate dogma 
esse concludit. 

Quod autem argumentum Cartesius ad tuendam opinio- 
nem profert, parum vaiere Leibnilio videtur. Etenim, quod 
Deus rationi pareat, non necesse esse eum ab alio pendere 
Deo atque minus potenter ac libere agere contendas. 
Ipsum Cartesium, cum duos esse verbi liberlatis sensus 
confirmet*, quomodo sua minui possit opinio invenîsse. 
Illum enim maxime potentem ac liberum esse qui a se ipso 
solo ad agendum determinetur. Quibus rebus positis, 
non minus potentem liberumque Deum dicendum, si 
rationi semper obediat. Ipsum enim Deum et boni atque 
veri 'essentiam, et rationem perfectam esse : cum igitur 
rationi pareat, sibimet ipsi tantummodo părere et se ad 
agendum ferre, non rebus ferri. Porro omnino perfecte 
agere, cum ipse perfectum bonum sit. Idcirco tanto eum 
liberius atque potentius agere quanto boni naturae magis 
asserviat*. 

Ergo toto coelo erravisse Cartesium, qui, ne Deum non 
omnipotentem faceret, ipsam Dei essentiam everterit et 
Fortunse, non vero Deo mundum obnoxium esse revera 
declaraverit, Leibnitius concludit. Quem in errorem lapsu- 

1. Gerh., t. IV, p. 299. 

2. Cf. Descartes. Letlre ă Mersenne^ loc. cit. 

3. Leilre fi Philippi. Gerh., t. III, p. 283 (1680). 

rum esse quicumque Deo liberum illud tribuat arbitrium 
quod, ut in homine, sic in Deo, contradiclionem implicet 
atque rationis principie omnino conlrarium sit. 



Quibus autem rationibus Spinozanam de divinae volun- 
tatis necessitate opinionem Leibnitius tastidiat, satis in 
superiore capite diximus. Cum enim hominem a Deo Spi- 
noza non secernat, sed tantum divin» substanliae modum 
illum esse opinetur, argumenta quibus liberum esse homi- 
nem a Spinoza negalur, in hominem ideo ianlum valent 
quod in Deum valent. Cum igitur metaphysica sua neces- 
sitate toUere Spinozam moralem philosophiam Leibnitius 
confirmai, simul cur Deum necessario agere nolit, atque 
conlingentem esse humanam volitionem arbitrelur satis 
declarat. Idcirco Deum nuUa esse metaphysica necessitate 
obrutum Leibnitius censet, quia si revera esset, xi ^eixa 
delerentur. 



Quae cum ita sint, quid de natura divinae voluntatis Leib- 
nitius senserit faciilime intellegitur. 

Cum Deo voluntatem quamdam inesse prorsus indiffe- 
rentem atque ab intellectu nullo modo pendentem absurdum 
Leibnitio esse videatur, intellectum Deo tribuendum arbi- 
tratur. 

Deo autem si quis intellectum tantum sine ulla^volun- 
tate adscripserit, Spinozanam sententiam vix effugore 
poterit. Etenim omnia quae exsistant divini intelleclus 
meras esse « ideas » eum dijudicare necesse est. Unam 
igitur rerum seriem possibilcm fuisse reipsa suscipit. Si 
enim omnia quae sunt, divini intellectus « ideae » sunt. 

nec inter « ideas » suas quae « possibilia » creaturus sit, 
qu» non, Deus eligit, nulla idcirco res alia atque est 
esse poterii. Ergo aut omnia necessario fieri confilendum 
est, aut Deo voluntatem quamJam attribuas oportet. 

Deo igitur Leibnilius simul et inteliectum et voluntatem 
inesse censet. Cartesianam autem sententiam, dum Deo tri- 
bul t inteliectum, atque una Spinozanam, dum Deum voiun- 
taie vuit esse ornatum, rejicit. 



II 



Qualia autem illum inteliectum illamque voluntatem esse 
statuerit ut divinorum atque inde humanorum naturam 
decretorum satis cognoscamus primum nobis perspicien- 
dum est. 



Omnino perfectum inteliectum divinum esse Leibnitius 
arbitratur. Quod quidem sine uUo dubio esse debet. Quid- 
quid enim « perfectio » dici potest, in Deo perfectum inesse 
necesse est.Illud autem « perfectio » dicitur quod, ut gal- 
lice Leibnitius scribit, « est susceptible du dernier degră * ». 
Quis porro dubitet quin Deus perfecto intellectu ornatus 
sit, cum scientiam perfectam esse posse pateat? 

Quid autem intellectus, si ideas quibus agitatur detra- 
xeris, vel quid intellectus qui nihil inlellegeret ? Si quis 
enim intellegit, aliquid ipso facto intellegit. Qui inteliec- 
tum quemvis sine ideis concipere putal, verba, ut ita dicam, 
pro rebus accipit. Cum igitur rebus quas intellegit divinus 
intellectus non separări nisi abstracte possit, Deo, primum 

. 1. Disc, de mâlaph, Gerth., t. IV, p. 427. 

vacuum, postea idearum plenum assignare intellectum 
perabsurdum esse viderelur. Nam si Deus semper intelleclu 
praediluş est, ideas omnes quae in eo sunt semper intellexit. 
Ergo quo sensu Plato aBternas esse « ideas », eodera ferme, 
Leibnitius% cum Deo intellectum aeternum assignat, ante 
res et a parte rerum eum omnia possibilia simul semperque 
mente comprehendisse arbitratur. Ita ideas Dei cum divino 
intellectu admodum assimilat'. 

înde non Deum suas ideas decreto quodam suae volunta- 
tis formare, non igitur contingentes eas esse apparet. Immo 
e divina natura sunt. Ut aulem melaphysice necessario Deus 
exsistit, sic metaphysice necessario ea sunt possibilia quae 
possibilia sunt. Possibilia autem sunt quae non implicant 
contradictionem. Quidquid igilur intelleclu quolibet intel- 
legi potest a Deo semper intellectum est. Neque quod 
« impossibile » est Deus « possibile » efficere, nec quod 
nuUo modo mente comprehendi potest comprehendere 
poluit, utpote qui essenlias aeternasque veritates non crea- 
verit, sed receperit. Non enim naturam suam e nihilo fecit, 
sed e natura sua, quam commutare non valet, omnia creata 
extraxit. 

Itaque de Deo scribere Leibnitius non dubitavit : « Les 
« vdrit^s dternelles, objets de sa sagesse sont plus invio- 
« lables que le Styx' ». 

QuaB sint, apud Leibnitium, divini intellectus ideae jam 
satis patet. Quarum, ut consilium nostrum ad efFectum 
adducamus duae prsBcipue species nobis discernendae : una 
ipsorum possibilium, altera quae in ipsa essentiae bonae idea 
consistit. 

1. Corr. avec Huet. Gerh., t. 111, p, 17. « Doctrina Platonis inetaphysica et 
moralis sancta est rectaque, et quse de Idels setemisque veriiatibus habet, 
admiranda. » (Sans date.) 

2. Causa Dei asserta, Gerh., t. VI, p. 440. 

3. Th^od. Gerh., t. VI, p. 175. 

Possibiliuiu duas Leibnitianus Deus sponte sua formas 
conciperevidetur : quippe quî etiA tX&t\ abstracta atque uni- 
versalia, et individuorum ideas ut possibilia in menle 
teneat. Quam rem ut exemplo explanem, ex omni aeterni- 
tate Deus et «utiv tov dfvGpwirov et Spinozae ideana concipit. 
Nec dubium quin mul turn inter ii las possibilium species 
intersit*, cum altera absolute, altera relative tantum possi- 
bilis sil. Illud enim quod mere abstractum est e veritatibus 
aeternis tantum pendet; illud vero quod individuum est, 
tantum quod in universo quodam possibili versatur, possi- 
bile merito dici potost. Quod uno ut verbo complectar, indi- 
viduum non nisi cum « compossibilibus » certis possibile 
existimari debet. Sic nullum creare vel etiam intellegere 
Deus universum potuisset in quo quadratum eamdem 
quam circulus naturam haberet. Universum autem quod- 
dam in quo Spinozae vita non « possibilis » fuisset non 
tantum intellegere, sed creare Deus potuit. Individuam 
igitur quamlibet rem « possibilem » merito non dixeris, 
nisi rerum seriem quamdam ut possibilem antea conce- 
peris. 

Quod autem ad boni ideam attinet, tres bonitatis ' formas 
Deum concipere Leibniiius putare videtur. Metaphysicum 
primum est bonum « quod in non intellegentium perfec- 
tione consistit »; physicum, secundum, quod « ad substan- 
tiarum intellegentium commoda.» pertinet; morale deniquo 
o: quod de earum actionibus virtuosis et viliosis quo 
« malum culpse pertinet accipitur* ». Quas boni species 
Deum concipere simul atque sui ipse conscius sit : nam 
ipsam Dei essentiam cum absoluţi boni natura confundi, et, 
cum semeţ ipse perfecte Deus cognoverit, diversas boni 
simul formas percipere. 

1. Corr. avec Amault. Gerh., t. II, p. 49 (168n). 

2. CaiLsa Dei asserla. Gerh., t. VI, p. 443. 

3. Ibid., p. 443. 

Omnium igitur possibilium quasi geometrica na locum 
divinum esse intelleclum ; eorum aulem sciealiana habere 
simplicis inteliegenliai* ; quam scienliam nunquam augeri 
minuive posse, cum Deus plene semper omnium qua 
exsistere possint fuerit futurusque sit conscius. 



Ut perfectum intelleclum, sic et voluntatem prorsus 
perfectam Deum habere Leibnitius asseverat; quod esse 
necessarium paiet. Nam et perfectam esse posse voluntatem 
cum ad bonum perfectum ferri possit, et Deum, si omnino 
perfectus sit atque voluntatem habeat, admodum perfecta 
frui voluntate statuendum est. 

His autem rebus positis, duos divinaB voluntatis slalus, 
alterum voluntatis « antecedentis » seu «praeviae», alterum 
voluntatis « consequentis » seu « finalis )> Leibnitius esse 
contendit ». 

Cum enim perfecta divina voluntas sit, sua natura ad 
bonum absolutum ferri, omnia igitur quse vel melaphysica 
vel physica vel moralia bona sint voluntatem divinam velle. 
Quem voluntalis statum a voluntatem antecedentem i> 
dicit Leibnitius. Illud autem notandum est quod, cum ipse 
Deus cum absoluto bono confundatur, semeţ ipsum sua 
antecedenti voluntate omnino velit. At semeţ ipsum Deum 
iterum creare non posse : Deum, alterum Deum a se ipso 
atque sui ipsius consimilem generantem non nisi absurde 
concipi. Ergo Deum id, quod antecedentis suae voluntatis 
verum objectum sit, omnino efficere non posse. 

înde alterum illum voluntatis statum quem voluntatem 
consequentem Leibnitius dicit. Cum universum, non Deum, 
Deus tantum creare possit, imperfectum velit aliquid 

1. Causa Dei asserla, Gerh., t. VI, p. 440. 

2. Ibid., p. 442. 

objectum esse necesse. Diversas ergo possibilium universo- 
rum ideas qnas mente concipiat, eum iuspicere. Nec 
dubium quin, si possibilia omnia simul compossibilia 
essent, omnia simul quae bona sunt crearet. Nam illum 
optimum esse mundum « per quem maxima fiat possibilium 
productio ^ d. Cum autem non possibilia omnia compossibilia 
dici possint, Deus inter diversa possibilia uniyersa quaB 
concipiat delectum habeat oportere. Sed cum absolutum 
bonum antecedenti sua voluntate velit, optimum inter 
possibilia universa Deum seligere atque creare. Nec dubi- 
tandum quominus in illo universo et metaphysica el 
physica et moralia mala plura versentur; quae non velle 
Deum, sed permittere*. Bona enim, quiabona sunt, Deum, 
ut sint, decernere; mala autem esse sinere, quia, si non 
essent, et bona non essent. 

Sic ab intelleclu divino simul atque a divina voluntate, 
divina decreta pendere Leibnitius putat. Nec, utvera dicam, 
nisi abstracte divinum intellectum a voluntate divina sepa- 
rări posse contendit : quippe qui germanice scripserit : 
« Solches alles ist bei Gott auf einmal im hochsten Grad 
beisammen *. w Attamennon immerito de iis separatim cogi- 
tat qui ea introspicit. 



Illo autem voluntatis suae decreto unam rerum possibi- 
lem seriem sponte sua ad exsislentiampervenire Deum lan- 
tummodo permitlere affirmat Leibnitius. lUud enim possi- 
bilium esse proprium quod in intellectu divino haudquaquam 

1. Ve rerum origin, radicali, Gerh., t. VII, p. 304. 

2. « Unde Thomas de Aquino, post Augustinum, non incommode dixit 
Deum permittere quaedam mala fieri, ne multa bona impediantur. » Causa 
Dei asserta. Gerh., t. VI, p. 444. 

3. Gerh., t. VII, p. 112. 



DE VOLUNTATE DIVINA 31 

inerţia jaceant, sed, cum in eis vis quaedam sit, ad exsisten- 
tiam tendant. « Agnoscere debemus, inquit Leibiiitius, eo 
« ipso quod aliquid polius exsistat quam nilul, aliquam in 
« rebus possibilibus, seu in ipsa possibilitate vel essentia 
« esse exigentiam exsistentiae, vel (ut sic dicam) praetensio- 
« nem ad exsistendum, et, ut verbo complectar, essentiam, 
« per se, tendere ad exsistentiam. Unde porro sequitur, 
« omnia possibilia seu essentiam, vel realitatem possibilem 
« exprimentia pari jure ad exsistentiam tendere, pro quan- 
« titate essentiaB, seu realitatis, vel pro gradu perfectionis 
« quem involvunt; est enim perfeclio nihil aliud quam 
« essenliae quantitas^ » Quod, alio loco, Leibnitius sic 
demonstrare conatur. « Haec propositio : omne possibile 
« exigit exsistere, probări potest a posteriori, posito aliquid 
« exsistere ; nam , vel omnia exsistunt, et tune omne possibile 
« adeo exiget exsistere ut exsistat, vel quaedam non exsistunt, 
« tune ratio reddi debet cur quaedam prae aliis exsistant. 
« Haec autem aliler reddi non potest quam ex generali 
a essentiae seu possibilitatis ratione, posito possibile exigere 
« sua natura exsistentiam, et quidem pro ratione possibili- 
« tatis, seu pro essentiae gradu. Nisi in ipsa essenliae natura 
« esset quaedam ad exsistendum inclinatio, nihil exsisteret ; 
« nam, dicere quasdam essentias hanc inclinationem habere, 
« quasdam non habere est dicere aliquid sine ratione, cum 
« generaliter videatur exsistentia referri ad omnem essen- 
« tiam eodem modo*. » Ut igitur Dei essentia sponte sua 
ad exsistentiam inclinat, alque cum nihil impediat, neces- 
sario Deus exsistit, sic « dici potest omne possibile exsisti- 
« turire prout scilicet fundatur in Ente necessario actu 
« exsistente, sine quo nuUa est via qua possibile perve- 
« niret ad actum' ». 

1. De rerum orig. radicali. Gerh., t. VII, p. 303. 
2 Gerh., t. VII, p. 194. 
3. Ihid., t. VII. p. 289. 

liaque Deum, cum quae possibilia actu exsistere debeant, 
quae non, judicet, et universum unum ab essentia in exsis- 
tentiam transire sinat, nihil aliud statuere quani ut jure com- 
possibilium quaedam series ad exsistendum conetur, imme- 
rito autem ceterae. Quod gallice Leibnitius scribit : « Celle 
« raison (du choix de Dieu) ne peut se trouver que dans la 
« convenance ou dans le degr^ de perfeclion que ces 
« mondes contiennent, chaque possible ayant droil de prd- 
« tendre â Texistence â mesure de la perfection qu'il enve- 
« loppe'. » 

Non igitur exsistere omnia quae possibilia sint : ne 
omnia quidem exsistere quae, si separatim inspexeris, 
bona vel etiam optima sint. lila tantum fieri quae compos- 
sibilia sint atque meliora in summa quam uUa quaevis alia 
compossibilium series. Nec tamen ipsis possibilibus illum 
quem ad exsistendum conatum habeant Deum tribuere, 
cum, ut gravia ad terrestre centrum, sic possibilia sponte 
sua ad exsistenliam tendant. Idcirco, cum Deus unam 
rerum seriem creare decernat, impedimenta tanlummodo 
toUere quae illi seriei obstarent*. 



III 



Nune itaque quomodo divina voluntas agat patefactum 
videtur. 

Intellectum divinum ex ideis possibilium compossibi- 
liumque atque ipsius boni constare Leibnilius putat : quas 
aeternas esse ideas atque e natura divina, adeo ut, non 
modo eas Deus creare non potuisset, verum etiam, si non 
essent, ipse non esset. 

Deum voluntate sua bonum absolutum natura velle, sed 

1. Monadologie, par. 54. 

2. Gf. Boutroux. Intr, â la Monadologiey p. 85. 

cum Deum alterum creare non queat, optima rerum possi- 
bilium series sit, decernere. 

Voluntatis autem divinse decretum nihil plus efficere 
quam utesse permiltat quod ad exsistendum jam conelur. 
Etenim possibilia sponte ad exsistentiam tendere. Ergo, 
ut qui funem quo grave aliquid suspendalur secet, id 
cădere sinere, sic Deum possibilia quod facere jam cona- 
rentur tantum decreto suo permittere. 

Quibus positis principiis, quo sensu Leibnilius et Deo et 
homini libertatem tribuat, rebus contra ceteris abnuat facile 
intellegemus. 



Grbbson. 



CAPUT TERTIUM 



DE HUMANA DIVINAQUE LIBERTATE 



CUR LEIBNITIUS DEO ATQUI HOMINI LIBERTATEM TRIBUAT 
GETER13 AUTEM REBUS MEGET 



Nunquam forlasse clarius suam de humana divinaque 
libertate sententiam Leibnitius professus est quam cum 
haec proposita scripsit : « Si i'on oppose libre k n^cessaire, 
« ii n'est autre chose que ce qui est contingent, pourvu 
« qu'il se fasse ensuite de la d^lib^ralion. Si on l'opposeâ 
w la contrainte, libre est une suite de la nature de la chose 
« autant qu'elle enferme une puissance, et, en ce sens, on 
« est d'autant plus libre qu'on est plus determina de soi- 
« mame h bien faire. Je tiens que Dieu et nous sommes 
« libres, suo quisqtie modo^ de toutes ces deux faQons ; enti^- 
« rement, suivant la premiere, et k mesure de notre perfec- 
« tion, suivant la seconde* ». Quis autem illarum sensus 
enuntiationum sit explicare nune nobis in promptu est. 

Tres, ut vera dicam, e prioribus propositis sententiae 
extrahi posse videntur, inter quas prima ad similitudinem 

1. Corr, avec Bumett. Gerh , t III, p. 168 (1695). 

human» atque divinae voluntatis altinet, cum, ex antece- 
dentibus dictis, concludi possit contendere Leibnitium con- 
tingentia spontaneaque, quamvis suo quodque modo, hu- 
mana divinaque esse decreta; secunda vero significat quid 
inter humanae, divinae, diversorumque hominum volun- 
tatis libertalem intersil, cum eo majore libertate agere 
quemque quo perfectior sit Leibnitius arbitretur; terlia 
denique designat quid humanae divinaeque voluntatis libera 
decreta atque ceterarum rerum agendi modum dislinguat, 
cum eas tantummodo liberas Leibnitius dicat substantias 
quae delibereut antequam agant. 

Quae tria proposita quid vere significent, curque a Leib- 
nitio accepta sint nobis inspiciendum csse videtur. 



II 



Quo sensu, Deum prius, deinde hominem liberum Leib- 
nitius dicit, cum eamdem utrique spontaneam contingen- 
temque voluntatem assignat, utrumque tamen « suo 
quemque modo » liberum esse arbilratur? Quod optime 
explanavisse videtur, cum « inclinari » non « necessitari » 
agendi ralionibus divinam humanamque voluntatem affir- 
mavit. 



Etenim, Leibnitianis positis sententiis quas in priore 
capite rettulimus, facile infellegitur quomodo illa verba 
cum divinae voluntatis natura conveniant. 

Namque nullo modo coactiim^ sed contra oranino spon- 
taneum divinum esse decretum patet. Cum enim ad exsis- 
tendum possibilia conentur, neque tamen exsistant nisi 
Deus permiserit, ea fieri Deus sinit, quia bonum absolu- 
tum vuit : unde fit ut seriem rerum possibilem unam 

ceteris anteferat. Igitur, cum non idea cujusdam possibilis 
ad agendum divinam volunlatem cogat, sed semeţ ipsa ad 
volendum ferat divina voluntas, idea « possibilis » pro 
occasione, non pro causa divini decreti habenda est. Sed, 
quanquam agit Deus, neque agi tur, et omnino sponta- 
neum divinum est decretum, inclinat tamen divinam 
voiuntatem cujusque possibilis idea. Nam, res quaeque, 
ubi concepta est, cum certo bonitatis gradu apparet. Deus 
autem, quoniam absolutum bonum voluntate antecedent! 
vuit, cum possibile quodque a parte ceterorum concipit, 
prout illud possibile ei bonum apparet, semeţ ipse fert ad 
sinendum ut illud exsistat; prout contra illud possibile 
ei malum videtur, semeţ ipse fert ad illud rejiciendum. 
Quod quidem divina prima absoluţi boni voluntate plus 
quam ipsius possibilis natura explicatur. Cum igitur idea 
cujusque possibilis occasio sit cur ad agendum semeţ ipsa 
. divina voluntas inclinet, non immerito Deum possibilium 
ideis inclinatum esse dici potest. 

Dum autem inclinatur, non necessitate metaphysica 
quadam divina voluntas rapitur, si quidem metaphysice 
necessarium est « cujus contrarium contradictionem 
implicet ». Aii ud enim universum atque quod est, sine 
conlradictione, Deus creare potuisset. Sunt enim, prius, 
universorum possibilium ideae in intellectu divino innu- 
merse;neccum unum possibilem Deus creavit mundum, 
cetcri inde minus possibiles sunt : non enim ideo contradic- 
tionem implicant. Deinde non metaphysice absurdum 
fuisset, si aliud universum Deus eligere voluisset : quippe 
qui, si velit, bonum absolutum non velle Deus possit*. 
Quod autem fore ut nuUo modo velit unquam, cum opti- 
mus sit, satis patet, înde concludendum non metaphysica 

1. « Potuit absolute; non potuit hypothetice, ex quo decrevit omnia sa- 
pientissime agere et ap{j.ovixo)TdTa>;. » Corr. uvec des Bosses^ t. II, p. 496 

(1713). 

ulla eum necessitate obrutum, sed omnino bonum esse. 
Contingens idcirco Dei decretum quo universum creat, 
neque ex ulla metaphysica necessitate mânat, quamvis e 
morali pendeat. Nam haudquaquam contradictionem si 
mundus alius creatus sit atque revera est, sed, ut scripsit 
Leibnitius, « imperfectionem sive absurditatem moralem » 
implicet. 

Non igitur indifferens Dei arbitrium cum ab intellectu 
ejus ac voluntate simul pendeat, sed determinatum : neque 
coactum cum possibilium ideae occasiones cur agat non 
causae sint, sed spontaneum^ ac deliberatum : nec necessa- 
riuTrij sed contingens cum aliud atque est esse potuisset si 
Deus voluisset; voluisset autem Deus si minus bonus esset. 
Itaque liber, cum libertas necessitati opponatur, delibera- 
tione addita, Deus non immerilo dici potest. Nam quando- 
quidem liber est qui semeţ ipse ad agendum fert, illud 
voluntatis divinae esse proprium apparet, cum acta omnia 
faciat quia « omnia sapienlissime agere »' decrevit. Ex quo 
satis intellegitur quid significaverit Leibnitius cum scripsit : 
« inclinant » possibilia voluntatem dîvinam, non « neces- 
sitant ». 



Eadem vero verba quo sensu etiam humanae voluntati 
apta sint, etsi obscurius videtur, intellegi tamen potest. 

Spontaneum, non coactum esse humanum arbitrium 
jamjam in primo capite diximus. Etenim cum humanam 
voluntatem agendi rationes non ut libram pondera trahant, 
atque decretorum occasiones, non caus<e sint, nosmet ipsi 
ad agendum ferimus, non rebus compellimur. Ergo non 
magis quam divinum, nostrum coactum est arbitrium. 

Cum tamen illa diximus, non satis nobis rationem reddi- 
dimus qualis humana sit spontaneitas. Quidquid enim sit. 

substantiam esse Leibnilius opinatur. Omnis autem subs- 
lantia vis quaedam est sponlanea. Cum enim sint compo- 
sitaB res, illae esse non possent, nisi « Monades » essent. 
Nam ut, pluribus rebus composilse res exsistant, et non 
compositae sint res necesse est*. At, cum quidquid exten- 
ditur divisibile sit, nulla materia extensa « Monas » dici 
potest, unde sequitur ut Monas quaeque spiritualis sit*. 
Quibus rebus positis, nuUam Monadum in Monades 
externam esse posse aclionem liquet, si quidem a foris 
in rem quamdam agere quivis non potest nisi illius rei 
partes commoveat*. Nullas autem cum Monades habere 
partes appareat quia Monades sunt, nihil extrinsecus 
in Monades agere aut intrare posse Leibnitius opinatur. 
Est tamen in Monadibus aliquid, utpote quae, si nihil 
essent, nullo modo exsisterent neque res distinguerentur*, 
Porro, quod in Monadibus inest continuo mutări arbi- 
trandum est; etenim, nisi Monades semper mutarentur, 
non posset intellegi cur omnia in universo nulla intermis- 
sîone commutentur». Ergo, cum Monas spiritualis sit, in ea 
inest « percep tio » ; quid enim in spirituali quadam re 
inesse et commutari potest, nisi quod percipitur*? Cum 
autem in Monadem nihil e foris intrare neque extrinsecus 
eam commutare valeat, principium ei internum inesse 
necessario arbitrandum est quo Monadis cujusvis mutentur 
perceptiones '. Quod principium Leibnitius « appetitum » 
nuncupat. 

His autem rebus positis, qualis sit humana spontaneiias 
mente facillime comprehendi posse videtur. Cum enim 

1. MonadologiCj par. 2. 

2. Ibid., par. 3. 

3. Ibid,, par. 7. 

4. Ibid,, par. 8. 

5. /6irf., par. 9 et 10. 

6. Ibid., par. 12 et 14. 

7. Ibid.^ par. 15. 

homo quisque Monas sit perceptione et appetitu praedita, 
ejusque percepţie « intellectus » atque appetitus « voluntas » 
dîci debeat, quidquid in intellectu hominis cujusdam versa- 
tur ex ejus intima vi sponianea emanat (unde enim nisi ex 
ipsa Monadis cujusdam percepta orirentur?). Quidquid vero 
voluntate ejus fit, et iis rebus quas percipit et praesenti 
appetitus ejus stătu pendet. Sunt enim percepta occasiones 
agendi quae appetitum inclinant : appetitus autem noştri 
praesens status vera agendi causa. Quse cum ita sint, quis 
demum dubitet quin omnino spontanea sini humanae 
decreta voluntatis ? Cum enim sponte sua res homo perci- 
piat, perceptisque rebus hominis voluntas, dum agit, incli- 
netur, non cogatur, admodum sponte sua omnia facta homo 
facit. 

Itaque divinae humana voluntas persimillima est, quando 
sponte intellectus homini rationes ofFert cur agat, atque 
sponte voluntas, his rebus conceptis, se ad agendum fert. 
Ergo, ut divina, sic prorsus spontanea humana voluntas. 

Nec minus contingentia decreta humanae quam divinae 
voluntatis existimanda esse videntur. 

lUud enim contingens dicendum est « cujus contrariam 
non implicat contradictionem ». Patet autem, si ego aliter 
egissem atque re vera egi, non implicare contradictionem, 
quandoquidem decretum meum physice tantummodo, seu 
hypothetice necessarium est. Namque haud dubitandum 
est quin, mundo illo creato qui exsistit, aliud facere non 
possim quam quod facio. Nam et ideas tales me concipere 
quales mihi in mentem veniunt et illis me Înclinări necesse 
erat, ut universum illud, quod est, exsistat. Sed illud 
exsistere haudquaquam necessarium erat. Etenim, cum 
permultae possibilium universorum ideae in di vino intel- 
lectu versentur, nec ea universa minus quam iile noster 
mundus possibilia sint, nuUo modo contradictioimplicetur, 

si aliud factum esset universum. Quandoquîdem autem 
ego aliler egissem si alius creatus fuisset mundus, non 
metaphysice-necessario facta mea facio. Ergo contingentia 
sunt decreta humana quia et contingentia divina decreta. 
Nec dubium quin malum foret, ut non agam sicut ago, 
quod turn universorum optimum non creatum fuisset. 
Implicaret igitur « imperfectionem seu absurditatem 
moralem » si quas facio res non facerem. Non minus 
iamen contingens arbitrium humanum existimandum. 

Itaque ut divina, sic et humana, spontanea^ contingens^ 
deliberata ideoque libera dici voluntas debebit. 



Non tamen omnino eodem modo liberam quia spon- 
taneam eam atque divinam voluniatem Leibnitius esse 
declarat. Quod quidem satis apparebit, si modo inlentius 
introspexeris. 

Etenim, non admodum iisdem rationibus quibus divina 
voluntas, humana ideis quas concipil inclinatur. 

Nam, cum Deus omnium possibilium ideas in intellectu 
habet, de iis cogitat, quia de iis non cogitare non potest. 
Idea autem possibilis cujusvis inclinatur, quia quid in illo 
possibili vere bonum sit omnino scit, atque « sapientissime 
agere et âpixovtxwTaTwţ » * ex aeternitate decrevit. Homo vero 
quivis, cur, cum agendi rationes quasdam, eas potissimum, 
non alias concipit? Atque cum inclinatur eis, cur inclinatio 
fii? Quippe qui non, sicut Deus, ideas ex aeternitate in 
intellectu habeat. Sin autem inclinatur quia rationes qu» 
in ejus animo versentur bonae ii li esse videntur, ei slat 
sententia, non quod sciat quod bonum sit, sed quia bonum 



1. Corr. avec des Bosses, Gerh., f. II, p. 496 (1715). 

aWqnid judicat atque sentit. Si quis ergo inlellegere omnino 
velit cur iis rationibus inclinetur homo quibus inclineliir, 
eum examinare oportet prius cur homo, clutn ralionibiis 
quibusdam inclinatur, eas potissimum concipial, posterius» 
cur illas esse bonas rationes judicet ac senlial. 

Patet autem hominem quemque, dum sponte sua res 
percipit easque bonas esse judicat ac sentil, ea facere quod 
est qualis est. Elenira si in aliqua Monade idea qua*dain 
ideam alteram in mentem adducit ui idea*, ideis coiicate- 
nentur, in prima Monadis cujusque natura omnium ojus 
cogitationum origo exquirenda est. Eodem modo, si voliin- 
tatis humanae praesens status ex omnibus ejus antecedenli- 
bus decretis pendet quae ipsa et e perceptionibus Monadis 
et e praecedenti quodam humani appetitus stătu pendebant, 
e primo igitur cujusvis hominis voluntatis stătu ultima 
actuum ejus omnium ratio partim exhauriunda est. Sic, si 
homo quilibet rationibus quibusdam, certo tempore, ad 
agendum inclinatus egerit, cur illa eveniant e cognoscenda 
prima ejus natura explicandum est. 

Facillime autem cur aliquis sit qualis reipsa est, positis 
quae superiore diximus capite, intellegere poterimus. Cur 
enim talis ego sum, vel, ut aliis utar verbis, cur et hoc meo 
intellectu fruor, et hac mea voluntate ornatus sum? Quia, 
si qua Leibnitio fides, primo, Monas quae ego sum, universi 
cujusdam possibilis pars erat; deinde, illud universum 
omnium possibilium optimum erat; denique non poterat 
optimum universorum exsistere, nisi ipse exsisterem: 
unde sequiturut talis egosim quia, nisi exstitissem, malum 
futurum fuisset. 

Igitur cur id temporis hanc agendi rationem concipio, 
vel hac ralione voluntas mea inclinatur? Quia intellexit 
Deus fore ut id temporis, hac agendi ratione concepta 
inclinarer, atque illi hoc bonum visum est. 

Idcirco, nuUa agendi ratio meam venit in mentem, atque 

voluntatem meam inclinat, nisi et Deo possibilia haec 
omnia visa sint et ita ejiis voluntatem inclinaverint ut me 
exsîstere sineret. Quidquid igitur voluntatem meam incli- 
nat, eam ideo tantummodo ad agendum fert, quia antea 
divinam voluntatem inclinavit. 

Omnia tamen quae voluntatem meam inclinant et qu« 
ago non eodem modo divinam inclinaverunt voluntatem ut 
iis incliner illaque velim. 

Cum enim rationes agendi bonas concipio illisque incli- 
nor, bonusego sum. Cum igitur Deus inter possibilia me 
illas concipientem rationes illisque inclinatum concepit, 
ejus voluntas ad sinendum inel ina tur ut possibilis ego exsis- 
tam: utpote qui, cumbonum absolutum velit, bono quoque 
possibili ad permittendum inclinetur ut universum, cujus 
pars est illud possibile, exsistat. Cum vero contra rationi- 
bus malis agendi conceptisinclinor, malus ego sum. Igitur, 
cum Deus inter possibilia me sic prave agentem cernit, hoc 
ipso ad universum, cujus pars ego sum, non creandum 
inclinatur. Sin autem necesse est ego exsistam, ut possibi- 
lium optimum universorum exsistat, Deus permittit ut 
malis rationibus ad male agendum incliner, id est, ut malas 
ad agendum rationes bonas esse existimem ac senliam : 
unde intellegitur me, rationibus diversis, iis inclinari qui- 
bus voluntas mea inclinatur. 

Rationes enim tantum certas ad agendum concipio, illis- 
que mea voluntas inclinatur, cum aut ipsum meum possibile 
decretum Deo bonum visum est, aut, quamvis malum sit, 
necessarium id esse arbitratus est ut optimum universum 
exsisteret*. 

Sic quid inter spontaneitatem divinaB atque humanae 

1. « L'âme a donc en eUe-mdme une parfaite spontanăitâ en sorte qu*elle 
ne d^pend que de Dieu et d'eUe-mâme dans ses actions. » Thdod.^ t. VI, 
p. 290. 

voluntatis iiiiersit satis intellegimus, si quidem nihil 
voluntatem nostram nisi antea divinam aliquo modo sive 
aliqua, sive nulla re interposila inclinaverit. Ita abso- 
luţi boni natura uniuscujusque nostrorum naturam decre- 
torum sola explicare valet. Sed ne inde colligas minus 
spontaneum humaiium quam divinum esse decretum 
minusve contingens; sed et spontaneum est et contingens 
« alio modo » atque divinum est decretum; quandoquidem 
verba eadem, « inclinant » rationes ad agendum volun- 
tatem, non autem « necessilant », et de divina et de humana 
voluntate, sed non prorsus eodem modo vera sunt. 

Pares voluntatem humanam divinamque Cartesius esse 
voluit, dum liberum arbitrium quod « quasi indivisibile 
quid est » Deo atque homini tribuit. Consimiles eodem 
modo eas Leibnitius dicere merito potest, non autem 
eodem s^nsu. 



III 



Quibus nune gradibus inter se diflferre humanam, divi- 
nam, diversorumque hominum liberlatem Leibnitius exis- 
timat? 

Eo liberius unumquodque ens esse arbilratur quo sit 
perfectius : quam sententiam explicat cum eo liberius id 
esse contendit quo semeţ ipse ad bene agendum magis 
determinet. 

Quid igitur inde vere significet intellegemus si sensum 
verbi libertatis, cum, ut dicit Leibnitius, coacto oppo- 
nitur, satis antea compertum habuerimus. 

Illud, ait, hoc sensu liberum dici debet : « qui est une suite 
« de la naturede la chose, autant qu'elle renferme une puis- 
« sance ». Quibus verbis significatur liberum esse, prius, 

illum qui semeţ ipse ad agendum ferat, id est spontaneus 
in agendo sit, posterius, si penitus rem perspexeris, illum 
giii ita agat ut si quis ejus actionis veram inquirat ratio- 
nem^ ea in agentis natura^ non alias reperiatiir. Iile enim 
eo magis potentiam ut aliquid certum agat, in se habet, 
quo facilius ex eo cognoscendo actio ejus explicări potest. 
Quod minime mirum judicandum est : namque liberum 
illum esse qui suae actionis vera sit causa satis patet. Quod 
etiam ex hoc Leibnitiano proposito eminet, cum libertalis 
gradus e gradibus perfeclionis pendeant, « quo plus subs- 
« tanliae sunt jo^r se determinatae et ab indifFerentia remot*, 
« eo sunt perfectiores * », — ergo liberiores. 

Quibus positis rebus tres libertatis gradus distinguendos 
esse apparet, quandoquidcm primo admodum libera 
Monas dici debet cujus actio tota explicări possit, si modo 
ipsam Monadem introspexeris ; secundo partim libera 
dici Monas quaîvis debebit cujus actio partim tantttmmodo 
ex ejus natura explicetur nec perfecte nisi quibusdam 
externis antea cognitis rebus intellegi possit; tertio, 
denique, inter pârlim liberas Monades, alterae eo libe- 
riores dici debebunt quo planius earum actiones ex ipsa 
agentis Monadis natura potius quam ex aliis rebus intelle- 
gantur, alterae vero eo minus liberae quo ex earum natura 
sola minus acta earum explicări possint. 

His autem rebus perceptis, jam nune piomptum intel- 
lectu et in proclivi est cur Leibnitius liberlatis gradus e 
gradibus perfectionis pendere judicet, alque eo liberiorem 
esse hominem asseveret quo melius agat. 

Elenim, si quis cur Deus agat sicut agit sibi veram red- 

1. De libertate, Gerh., t. VII, p. 109. 

dere rationem volet, duas ca\isas, priorem ejus inlel- 
lectus volimlalisque, posteriorem absoluţi boni naturam, 
eum oportet oblestari. Quia enim absolutum vuit bo 
num, et cetera, id est talem mundum qualis est, vuit 
una Deus. Sed quatenus ab intellectu ac voluntate Dei 
divina actio pendet, per divinam naturam explicatur. 
Neque minus, cum a natura boni absoluţi, a divina natura 
pendet, nam, cum absolutum sit bonum ipse Deus, abso- 
luţi boni idea nihil aliud nisi ipsius Dei in Deo idea est. 
Igitur, dum absolutum bonum Deus in agendo vuit, 
semeţ ipsum, neque uUam vuit rem aliam : quod Leibnitius 
confirmare noi\ dubitat, quippe qui, amore absoluţi boni, 
id est amore Dei, omnia quae faciat Deum facere persaepe 
contenderit : <c Dei finis, sive scopus est laetitia prdpria, 
« seu amor sui*. » Atque eodem loco. « Deus creaturas et 
« maxime mente praeditas creavit propter gloriam suam 
« amore sui * » 

Quae cum ita sint, ex ipsa sola Dei natura explicatur 
quidquid Deus facit; qui, dum bono asservit, sibi soli 
reipsa asservit. Quia talis est Deus, neque uUa alia causa 
ailhibita, illud agit quod agit. Ergo perfecte et absolute 
liberum eum oportet dicamus, utpote cujus perfecte et 
absolute actionis causa intellegenda sit, cum ejus natura 
plane percepta erit; ut, ad summam, nedum actionis Dei 
uUa sit externa causa, ipse decreti sui sola ratio sit. Quod 
conclusum ex absoluta ejus naturae perfectione colligitur. 
Nam tantum quia perfectus est absolutum bonum sive 
semeţ ipsum semper novit atque vuit Deus : quia igitur 
perfectus tantummodo sic agit ut quidquid facit e sola ejus 
natura cognoscenda explicări possit. Ergo perfectio divina 
divinam libertatem implicat perfectam. 



1. Geih., t. VII, p. 74, 

2. Ibid. 

Quod si nune a Deo ad hominem transierimus, nullum 
unquam hominem absolute liberum dici posse apparet. 
Cur enim homo quivis acta faciat jâm ante diximus; quia 
is est qui est. îs autem est quod pars optimi est universi 
atque omnia optime facere Deus decrevit. Itaque, si quis 
penitus quibus causis homo quivis acta sua velit ac faciat 
cognoscere sibi proposuerit, non solaagentis natura cognita 
h«c acta explicări, sed etiam ea partim ac quadamtenus 
Dei natura effici confiteri cogetur. Nam, etsi homo, cum 
agit, spontaneus est, id est, a se ipso ad agendum deter- 
minatur, tamen non esset qualis revera est, neque semeţ 
ipse sponte, ut facit, ad agendum determinaret, nisi Deus 
absobitum voluisset bonum optimumque universorum 
creavisset. Hominis ergo cujusvis actionem partim tantum- 
modo, si eum solum cognoveris, explicare poteris, quippe 
quae plane explicări non possit, nisi et divina natura 
cognita. 

Idcirco ne forte credas hominem divinae pari libertate 
praeditum esse; cum enim quidquid imperfeclum est e per- 
fecta natura manet, non omnino solutum, ideoque liberum 
dici potest. Quae hominum naturalis omnium condicio est. 

Nec tamen omnibus hominibus entibusque părem 
minutam esse libertatem existimandum . Immo sunt crea- 
turarum libertatis gradus. 

Etenim cum homo quivis bene agit, id est non perperam 
quas coiicipit agendi rationes bonas esse judicat ac sentit, 
vere perfectus dici potest. Habet enim verae boni naturae 
claram distinctamque perceptionem. Cum vero male agit, 
id est perperam quas concipit agendi rationes bonas esse 
judicat ac sentit, imperfectus dici debet. Nuliam enim verae 
boni naluraB claram distinctamque perceptionem habet. 
Acta autem bonus atque malus homo sic facit quia uterque is 
est qui est. Sed porro is uterque est quia eum esse riecesse 



DE HUMANA DIVINAUUE LIBERTATE 47 

erat ut optima rerum series exsisteret. Ergo, ut mali, sic 
boni hominis actionis ultima ratio e divinae voluntatis 
atque boni absoluţi natura explicatur. 

Magno tamen intervallo boni hominis actionis causae et 
mali distant. 

Cum enim Deus possibilia universa antequam unum 
exsistere permittat, mente percipit, quia tum hominem 
bene de bono sentientem atque judicantem, bene igilur 
agentem cernit, inde ad seriem rerum illam cujus is bonus 
homo pars est, creandam inclinatur. Igitur si illud ut exsis- 
tat universum Deus decernit, non modo boni hominis 
actio possibilis partim decreti divini causa positiva dici 
debet, verum etiam eo magis illius actionis idea divinam 
voluntatem inclinat quo ipsa perfectior est, quandoqui- 
dem pro summa perfectionum quas involvit universum 
quod creat exsistere Deus decernit. Si quis igitur causas 
omnes inquirat actionis hominis cujusdam qui quidem 
bene agat, id est perfectissimus sit, illum confiteri necesse 
est eam non omnino sane, sed multum ab ejus natura pen- 
dere. Nam cum homo bonus, dum agit, id faciat quia eum 
exsistere Deus voluit, curaque Deus voluerit quia bona ejus 
actio erat, natura actionis boni cujusdam hominis plurimum 
ad eam efficiendam valet. Si quis ergo inquisiverit qua 
causa boni hominis actio fiat, eam magna ex parte boni 
agentis essentiam esse inveniet. Itaque cum magna ex 
parte per ejus naturam, parum autem per aliarum naturam 
rerum actio ejus explicetur, bonus vir magna ex parte 
actionis ipsius causa dici debet, ergo liberrimus. 

Nec infitiandum est quin quo perfectior eo liberior unus- 
quisque sit, quandoquidem eo magis suaB ipsius actionis 
homo quidam causa est quo pronius ejus actionis idea divi- 
nam voluntaiem ad rerum seriem cujus pars is est crean- 
dam inclinavit. Namque eo magis exsistentis universi, ergo 
suse ipsius exsistentise actionisque causa existimari debet. 

Liberrimus ipitur hominum homo perfeclissimus seu opti- 
mus dicendus. Etenim nonne iile liber qui vera suae actionis 
causa est, alque eo magis homo quisque suae ipsius actionis 
causa dici debet quo pronius sua perfectione Deum ad uni- 
versum seque creandum inclinaverit ut agat sicut reipsa 
agit? 

Cum contra Dcus inter possibilia universa male agentcm 
cernit hominem, ad rerum seriem, cujus is pars est, reji- 
ciendam inclinatur, nec eum hune in modum agere permit- 
teret nisi id necesse esset ut optima rerum series exsisterel. 
Quod enim imperfectum malumque est propter hanc unam 
Deus causam permittit quod ejus rei exsistentia boni supe- 
rioris condicio est. Cujus rei ut exemplum proferam, si ut 
Monas qusedam perfectissima exsistat, et alias Monades 
omnino imperfectaB necessariae sunt, Deus has ut illa sit 
exsislere permittet. Si quis igitur cur homo aliquis male 
agens actum quoddam faciat intellegere voluerit, iile ejus 
aclionem, non solum ex eo atque Deo cognoscendo, sed et 
aliis contingentibus bonis cognoscendis rebus, quarum mali 
hominis actio condicio erat necessaria, explicare debebit. 
Non itaque magna ex parte, natura ejus considerata, homi- 
nis imperfecţi actio explicatur, sed potius magna ex parte, 
natura quarumdam aliarum extemarum rerum introspecta, 
ejus actionis rationem reddes. Cum autem id liberum 
dicendum sit cujus actio essentia ejus sola explicetur, et eo 
liberior unaqudBque sit Monas quo magis e cognoscenda 
natura ejus actio intellegatur, Monadem quamque quo 
minus sit perfecta, eo minus esse liberam nos judicaie 
oportet. Cum autem imperfectus sit homo qui male agit, 
minime idcirco liber, quandoquidem male agit, dici debet. 

Quod verbis « agere » atque « pati » Leibnitius optime 
significavisse videtur. Nam, ut liberam esse, sic agere 
Monadem cum perfecta sit, pati vero cum sit imperfecta 
declarat; agere autem cum ejus natura possibili actio 

quaevis explicetur, pali conlra, cum acta veipsa faciat ut 
naturae aliae exsislere possint*; vel, aliis verbis « agere » 
cum perfeclione sua diviaam voluntatem ad mundum qui 
exsistat creandum inclinaveril, pati vero cum, quamvis 
imperfecta sil, Deus eam ut alia3 siiit Monades exsistere 
permiserit. Unde verbum « agere » eodem sensu quo « libe- 
rum essc », verbum aulem « pati » eodem sensu quo « non 
liberum esse » Leibnitium illo Joco usurpare patet. Agit 
enim Monas eadem de causa qua libera dicitur, id est, cum 
natura praecipue ejus actio explicatiir : patitur vero eadem 
qua non libera : id est cum aliarum creaturarum naturae 
actio ejus praecipue obnoxia est. Quod etiam confirmatur 
cum, ut liberlatis, sic actionis et passionis gradus a perfec- 
tionis gradu, scilicet a distinclione perceptionis Leibni- 
tius pondere contendat. Quae satis ad probandum vaiere 
videntur cur actio cum libertate, passio vero cum servitu- 
dine apud Leibnitium confundi possint». 

înde duas praecipuasrescoricludere nos debere apparet. 

Omnis prius non admodum perfecta Monas, quae quidem 
Spiritus sit, tum libere, tum non libere agit. Omnis enim 
talis Monas imperfecta, partim claras ac distinctas, partim 
confusas perceptiones habet. Namque ?i claras tantummodo 
ac distinctas perceptiones haberet, non imperfecta, sed 



1. De libertate. Gerh., t. VII, p. 109. Monadologiey par. 49 â 52. 

2. « Nous pouvons dire que nous sommes exempts d'esclavage en tant que 
nous agîssons avec une connaissance distincte, mais que nous sommes a-9- 
servis aux passions, en lanţ que nos perceptions sont confuses. » {Theod., 
t. VI, p. 288. Gf. De libertate, I. « Vel habent [substantise] determinationem 
ex se ipsis, eoqne sunt potentiores et perfectiores; vel determinantur aliunde 
et eatenus aliis rebus servire coguntur. II. Eo major est libertas quo magis 
agitur ex ratione et eo major est servitus quo magis agitur ex animi pas- 
sionibus.Nam quatenus agimus ex ratione, eo magis sequimur perfectionem 
nostrse naturse; quo vero magis ex passionibus agimus eo magis servimus 
potrnliae rerum extrauearum ». Gerh., t. VII, p. 109. -^ Quod Spinozanum 
esse jure confirmat Louis Conturat ; Logique de Leibniz, p. 218 en note. 

Cresson. 4 

perfecta esset ; unde fieret ut cum Deo ipso confunderetur. 
Cum autem, ut perfecta, omnino distinctas Monas quaedam 
perceptiones habet, agit atque idcirco libera dici potest ac 
debet; cum vero, ut imperfecta, non distinctas sed confusas 
habet, palitur atque idcirco non libera dicenda est. Itaque 
modo, cum claris ac distinctis ideis ducitur, acta libere 
facit, modo, cum confusis, vere servit. Eadem igitur 
Monas tum libera, turn non libera est, prout claras aut con- 
fusas quasdam perceptiones habet. 

Deinde alias liberas, alias vero non liberas esse Monades 
nobis fatendum esse videtur, si quidem permulti sunt Mona- 
dum gradus*. Sunt enim primo Monades simplices sive 
Entelechiae purae, quae totum quidem universum, sed con- 
fuse tantum percipiant : deinde brutorum Monades qua 
conscientiam sui atque consecutiones habeant quae ratio- 
nem imitantur; posthac quas dicit substantias Leibnitius 
« Spiritus )) quae claras ac distinctas quasdam cogitent 
ideas; denique Deus claras ac distinctas tantum percep- 
tiones habet. Hoc efficitur ut primo Deus solus admodum 
liber sit, deinde Spiritus partim liberi tantum dici debeant, 
ceterae autem Monades non proprio sensu liberae dici pos- 
sint, cum agat Monas quaedam quatenus distincte aliquid 
percipiat, nihil autem Entelechiae primae atque bestiarum 
animae nisi confuse cogitent. 

Înde prima est Leibnitio illius discriminis origo quo 
liberas divinasque humanasque actiones et non libera cete- 
rarum rerum facta distingui contendit. Quod nune satis ad 
explicandum valebimus. 

1. MonadologicpoT. 18 â 47. 



DE HUMANA DIVINAQUE LIBERTATE 51 



IV 



Difticillimumquidem Leibnitio erat, positis suae de liber- 
tate sententiae fundamentis atque illo principie quod pro 
certo habet « natura non facit saltiis », enucleate statuere 
quibus rebus tribui, quibus vero et qua de causa negări 
libertas deberet. 

Haud dubiu m Leibnitio videtur quin omnia in materia 
extensa, id est in mundo quem percipimus atque animo 
tenemus, fiant mechanice. Illud quidem Cartesium optime 
intellexisse ; nec sane verum mechanicarum actionum 
invenisse principium, cum quantitatem motus eamdem 
semper in universo permanere judicaverit; at certe veri 
partem suspicatum esse, cum mechanice omnia in uni- 
verso fieri asseruerit. Eum vero quasi a foris tantum res 
inspexisse, quippe qui pro rebus mera phaenomena acce- 
perit, et, cum mechanismi universalis principia pro meta- 
physicis veritatibus admittat, omnino erraverit.. Ita philo- 
sophiam ejus nihil aliud esse quam « Tantichambre de la 
(( v^rit6 », ut si quis penitus res introspicere in animum 
inducat, philosophiam alteram CartesianaB philosophiae 
quasi superponere cogatur. 

Etenim Cartesiana de mechanismo universali sententia 
tantummodo cum de materia materialibusque rebus agi- 
tur, vera esse videtur. Quid autem ex ea materia intelle- 
gendum est? Quam modo « merum phaenomenum* », modo 
« bene fundatum* » phaenomenum Leibnitius dicit : 
nullam enim unitatem habere nisi in spiritu illius qui 
eam percipiat; non « ens » esse, sed « semiens phaenome- 

1. Corr. avec des Bosses. Gerh., t. II, p. 435 (1712). 

2. Ibid., Volder. Ibid., p. 275-276 (1704 ou 1705). 

num ». Res lamen esse corpora, quia phasnomena res dici 
possinl* : revera phdenomena mera quibusdam realibus rcs- 
pondentia substantiis, nou vero substantias esse. Substan- 
tias autem illas esse res quibus corpora atque ipsa materiu 
in intellec(u cujusque percipienlis hooiinis respondeani. 
Quod hune in modum clarissime Leibnitius explicat. Nam in 
ipsa materia, « materiam primam », « secundamque » posse 
distingui. Materiam primam in extensione atque « anli- 
typia » consislere atque « exigentiam esse extensionis » : 
quibus signifîcat verbis nihil unquam materiale a quovis 
spiritu nisi sub ordine extensionis percipi posse. Etenim 
materiam « naturaliter exigere extensionem est partes ejus 
« naturaliter exigere inter se ordinem coexistendi* » : unde 
materiam primam in perceptis objectis « possibilium » per- 
ceptioni respondere concludi potest. Quod eo clarius est 
quod nunquam sola materia prima objicitur, sed non nisi 
abstracte sine materia secunda concipi potest*. Prorsus 
autem aliam esse materiam secundam, quai ex omnibus 
qualitatibus conslet, quaî, maleriae prima^. adjunctae, objecta 
percepta constituant, ut non possibilibus sed exsistentibus 
illa rebus respondeat. Itaque Deum, si velit, posse « per 
« potentiam absolutam substantiam creatam privare 
« materia secunda, non tamen posse eam privare materia 
« prima; nam faceret inde Actum purum qualis ipse 
« est solus* ». His autem positis, quae sit iliorum natura 
corporum de quibus universalis mechanismî principia vera 
sint facile colligi potest. Quae non sunt substantiae; ne 
substantiis quidem composita sunt, cum corpus sit « phaB- 
« nomenum resultans ex substantiis simplicibus qusB sola 
« unilatem et absolutam realitatem habent* ». Scilicet, 

1. Corr. avec des Bosses, Gerh., t. II, p. 492 (1713). 

2. Ibid., p. 515 (1716). 

3. Ibid. de Volder Ibid., p. 282 (1706). 

4. Ibid. des Bosses. Ibid., p. 32i (1706). 
o. Ibid. de Voldet: Ibid., p. 275 (1705). 

omne corpus extensum Monadibus in perceptione pluii- 
bus respondet, easque in percipienti Monade exprimit : 
crgo, nequaquam esset nisi perciporetur ; essent vero 
Monades quibus respondeat. Itaque qui molus in corpo- 
ribus fiunt, non veri exsislentium motus rerum sunt, sed 
eis tantummodo respondent eosque exprimunt. 

Si quis ergo cur fianl quse in corporibus fiunt intellegere 
universalisque mechanismi veras rationes perspicere 
voluerit, eum examinare oportet quae sint verae substantiae, 
quomodo illae agant, et quare demum agant sicut revera 
agunt. 

Vires autem quse sint et phaenomenorum quae in materia 
fiunt verae causae sini, nihil aliud quam Monades simplices, 
sive Entelechias primas Leibnitius esse exislimat. « Vires 
« primitivas, inquit, nihil aliud esse posse quam tendenlias 
« internas substanliarum simplicium, quibus certa suae 
« naturae lege de perceptione in perceptionem transeunt*. » 
Quae Monades « non partes sunt sed fundamenta phaeno- 
menorum ^ ». Nam illas et qua^cumque in eis vicissitu- 
dines sunt phaenomenum quodque exprimit, ut ex illis 
resultet eisque respondeat. Phaenomenorum igitur 
actionum legem ex unitatumlege substantialium nos dedu- 
camus oportet. 

Quibus principiis acceptis, quomodo Leibnitius omnia 
quae in mundo fiantnon libere fieri dicere poterit?Si phaeno- 
meni cujusque Monas quaedam vel Monades exsistentes fun- 
damenta sunt atque cujusque in pha^nomenis actionis actio 
quaedam in quibusdam effecta Monadibus origo est, quid- 
quid in materiali mundo mechanice fit explicandum 
esse videtur quia quaedam in Monadibus efficiantur. Utrum 
autem Monadem quamque liberam esse annon dicere Leib- 
nitius debebit? Primo Monas quaeque cum sponte in ea per- 

1. Con\ avcc de Volder. Gerh., t. ÎI. p. 275 (1705). 

2. Tbid.. p. 268 (1704). 

ceptiones appetitusque sint ambobusque rebus impellatur, 
sponte sua agit; secundo, cum quid agit, contingenter agit, 
quandoquidem alio modo egisset si alius factus esset mun- 
dus; denique acta facit morali quadam necessitate impulsa, 
nam malum fuisset si aliud fecisset quam quod reipsa fecit, 
si quidem optima rerum series cujus pars est non exstitis- 
set. Idcirco nonne liberam quamque Monadem dicere Leib- 
nitius cogitur? Nonne apparens universale mechanismum, 
libertate universali vera adhibita, explicări necessario 
debet? Nonne omnia non mechanice nisi verbo, reipsa 
autem esse libera contendet? 

lUud autem Leibnilius neque omnino recusavit, neque 
accepit, quippe qui, etsi « libertatis aliquem gradum* » 
ubique reperiri posse non negavit, non tamen acceperit 
omnes Monades esse liberas, id est omnia quae in mundo 
fiant mechanica tantum videri, reipsa vero libera esse. 

Etenim extrinsecus tantummodo res spectare qui omnia 
mechanice solum fieri contendant Leibnitius declarat; 
nam causis efficientibus et mechanicis non omnia satis 
intellegi : quemadmodum mechanicum aliquid ubique, sic 
et ubique morale aliquid exsistere, atque mechanicas res 
moralibus, non autem mechanicis morales explicări. Itaque 
mechanicum rerum adspectum e confusa, inadaequata 
imperfeclaque rerum quaB non mechanice agant perceptione 
pendere ; cum finalium causarum regno respondeat effi- 
cientium regnum, in phaBnomenis alteras tantum, in rebus 
vero alteras esse veras, ut non natura, sed tantummodo 
gradu brutarum rerum actiones ab hominum differant. 
Ergo sub mechanismo universali aliquid remanere liber- 
tatis. 

Verbum tamen « libertatem » Deo atque illis Mona- 

1. Corr. avec des Bosses. Gerh., t. III, p, 355 (1708). 

dibus quas « Spirifus » dicit solis omnino aptura esse pulat. 
Cum enim intellcgentiam esse libertatis animam asserat* 
hisqiie verbis libertatem designet : « libertas est spontaneitas 
« intellegentis »% tali proposito el brutis et materialibiis rebus 
omnem libertatem toliit. Nam intellegentia in Monadibus 
cum clarae distinctaeque fiunt perceptiones esse incipit, 
atque iile tantummodo intellegit qui Spiritus est, scilicet 
principiorum conscius est quae sub rationis nomine impe- 
rant : « Itaque quod spontaneum est in bruto vel in alia 
« substantia intellectus experte, id in homine vel alia sub- 
« stantia intellegente altius assurgit et liberum appel- 
« lătur' ». 

Cur autem, ceteris Monadibus negatam, sic Spiritibvs 
solis libertatem Leibnitius tribuat, duae rationes esse viden- 
tur : quarum unam externam et quasi ad populum dixe- 
rimus, altera contra firmissimis philosophi noştri opinio- 
num principiis respondet. 

Quae externa est facile intellegitur. Nam, cum ab intel- 
legentia spontaneitatem contingentem compleri Leibni- 
tius contendit ut libertas fiat*, talibus verbis ex sola intel- 
legentia, et judicium et ratiocinalionem et deliberationem 
unde oriatur seleclio, nasci posse confirmat. Quod quidem 
permultis locis intendit, cum scribit : « ii y a de la contin- 
« gence dans miile actions de la nature, mais lorsque le 
« jugement n'y est point dans celui qui agit, ii n'y a point 

1. Theod, Gerh., t. VI, p. 288. 

2. De libertate, Gerh., t. VII, p. 108. 

3. Ibid, 

4. La libert6 consiste dans : « Tintelligence qui enveloppe une connais- 
sance distincte de Tobjet de Ia d61ib6ration, dans Ia spontan^it6 avec laquelle 
nous nous d^terminons, et dans la contingence, c'est-â-dire dans Texclusion 
de la nâcessit6 logique et m(5taphysique. L'intelligence est comme Târne de 
la libert6, et le reste en est comme le corps ou la base ». TMod. Gerh., 
t. VI, p. Î88. 

« de liberte* ». Atqiie alio loco, de anima brutorum loculus 
quam nequaquam esse Spirilum dicit : « Car quoiqu'elle 
« ait du seniiment, elle n'a pas f entendement qui renferme 
« la connaissance des raisons. Et c*est pour cela aussi que 
o Ies b^tes n'ont point de liberte* ». Quam opinionem 
etiam atque etiam statuit cum id lanlum liberum esse ad 
Conringium scribii quod post deliberationem decerudii quid 
sibi faciendum sit. 

Quibus rebus posîtis, quare Leibnitius Spirituum de- 
creta libera, aliarum vero Monadum non libera esse 
asseveret salis intellegitur. 

Mullum euim inter brutorum intellegentiumque Mona- 
dum actiones interest. 

Kenim, primo, quaecumque intellectu privata Monas 
agit, neque deliberat, nec inter consilia seligit diversa quae 
capi possunt, sed rebus confuse perceptis revera impel- 
litur. Non mechanica lamen, sed spontanea ejus ad 
agondum inclinatio ex qua actio fit. Sed cum neque rerum 
delerminantium , nec sui ipsius, dum semeţ ipsa deter- 
minat, iilius generis Monas quaevis conscia sit, caeca vere 
est atque spontaneo atque ininteiligenti impetu suo, et 
momenta ad agendum percipit et appetitus format suos. 
Ergo, quoniam quare boc aut illud faciat non intelle^it, 
aliquid bruţi ejus actio implicat. Monas autem cui aliquid 
sitintellectus, cum quae sint ad agendum rationes distinde 
percipiat atque inter eas delectum habeat, et quae faciat, et 
cur ea faciat pe rspicue novit; ergo,nedum sine conscientia 
et quasi obligatis oculis se ferat ad agendum, at contra et 
decreti sui conscia est, et quibus boc decretum fulciatur 
rationibus compertum habet. 

Fortassc etiam, explanata interpretando atque ultra 
quam ipse expressil deducta Leibnitii sentcntia, altiorera 

1. The'od. Gerh., t. VI, p. 122. 

2. Obsey^v. sur Varticle de Banle {Roranus). r.erh., t. IV, p. 527. 



DE HUMANA DIVINAQUE LIBERTATE 57 

atquemagis reconditam invenire causam possimuscur intel* 
legenlia, ut ipse docet, anima sit libertalis. Etenim, verbi 
quadam interpretatione, liberum hune dicere possumus 
qui quod vere velit faciat. Illud autein vere quaeque Monas 
vuit quod appelilu suo cupit : nec est dubium quin easdem 
res Monades velint omnes. Nam cum unaqua»que « pars sit 
totalis », id est, universum tolum, ut ipse Deus, in sua 
unitate percipiat, partim autem id obscure, pârlim clare 
et distincte in mente habeat, inde Monadis cujusque nas- 
citur appetitus, propterea quod unaquaîque omnia ut ipse 
Deus, clare et distincte percipere concupiscil, et quasi 
« parvus Deus » Monas quaeque est, Deus verus fieri 
exoplans. His aulem positis rebus, illas tantummodo 
Monades quae intellecium quemdam habeant vere liberas, 
quo sensu ineunte paragrapho verbum hoc usurpavimus, 
fieri possG patet. Si enim inteJiectu omni privata Monas 
aliqua erit, quando neque quo veri sui lendant appetitus, 
nec qua via se vere divinam efficere queat, inlellegere 
poterit, haudquaquam ergo libera fiet. Sin autem quid 
inlellectus Monadi cuidam erit, quando et sui conscia fieri 
et uni verşi, cujus pars erit, legos cognoscore valebit, sem- 
per ergo quae voluerit facere atque idcirco libera vere dici 
poterit : quod quidem inteilectui suo debebit quo libera, 
illo nostro sensu facta erit. 

Sunt ergo jam graves quamvis externae raliones cur 
liberos Spiritus, quod intellectu ornaţi sint, non liberas 
vero ceteras Monades Leibnitius jure dicere possit. 

Est autem et major altiorque causa ex ipsis principiis 
quae supra diximus exhauriunda. Etenim eo liberiores esse 
Monades diximus ex ipsa Leibnilii sententia, quo melius ex 
earum naturae cognitione actiones explicentur. Diximus 
autem, cum quid clare atque distincte Monas quaedam 
percipiat, ejus ideam Dei voluntatem inclinavisse ut uni- 

versum cujus illa pars sit creare velit ; ergo omnis Monadis 
quae quidem clare ac distincte ])ercipiat acUones magna ex 
parte ex ejus natura pendere ; itaque eam, quatenus clare ac 
distincte percipiat, agere ac liberam dici posse ; cum contra 
Monas quaevis nihil nisi confuse percipiat, non quia talis 
sit eam a Deo creatam esse, sed quia, ut alia Monades 
exsisterent, necesse fuit illa exsisteret ; cum igitur non a 
sua, sed ab aliarum natura Monadum actiones ejus pen- 
deant, eam pati, nec liberam dici posse. — Quibus rebus 
positis, cur Leibnitius libertăţi intellegentiam necessariam 
esse affirmet enucleate perspicitur. Illa enim tantum Monas 
intellegentia praedita dici polest quae claras atque dislinctas 
perceptiones habeat; nam Spiritus soli aliquid intellegunt; 
qui a Monadibus ceteris hac una re distant quod ralionem, 
id est claras atque distinctas perceptiones habent. Ubi 
igitur intellegentia, ibi libertas, nam ibi « actio » est. Cum 
aulem Monas quaevis, dummodo intellegentia, id est ratione 
privata sit, nunquam agat, semper vero « patiatur », ea 
nuUo modo libera nisi perperam dici potest. 

Ergo cum eadem in omnibus Monadibus sit spontaneitas, 
solaeque substantiae exsistentes Monades sint, qui res quae 
in mundo fiant mechanice tantum fieri judicat, is percep- 
torum phaenomenorum apparentia decipitur. Nam mecha- 
nicae mundi actiones, ut ita dicam, morales spiritualium 
Monadum actiones exprimunt. Solae autem Monades qua 
Spiritus dici debeant, scilicet et judicent et ratiocinentur 
et deliberent, vere libera* dici possunt : ceterae contra haud- 
quaquam nomine libertatis dignae. 

In apertam nune lucem tota de libertate Leibnitiana 
sententia prolata esse videtur. Quam breviter his verbis 
contraxero. 

I. — Deus, primo, omnino liber dicendus est, quia ejus 
actio quae et spontanea est, et contingens, et intellegens, 
sola ejus natura explicatur; ergo propterea quod abso- 
lutum bonum est, et absoluta perfectio. Cum enim abso- 
luto bono, nemîni nisi sibimet ipsi inservit. 

II. — Homo, secundo, liber est, quia ejus actio quae et 
spontanea est, et contingens, et intellegens, ut pârlim Dei 
natura, ita partim quidem et ipsius natura explicatur. Intel- 
legentiam enim, scilicet claras atque distinctas percep- 
tiones homo quivis habet. Quo autem et melior et intel- 
legentior est, et bono arctius inservit, eo liberior est : ut- 
pote qui, quo Deo perfectior in possibilibus apparuerit, eo 
majori fuerit adjumento, ut mundus, cujus pars est, exsis- 
teret, atque ita suae ipse actionis causa est. 

III. — Mundo, tertio, quanquam non liber est, primus 
libertatis gradus, scilicet contingens spontaneitas est, quae 
sub specie rerum mechanice agentium a nobis percipitur. 
Mechanicae enim materiae actiones phaenomena mera sunt ; 
non autem mechanicae, nec magis liberae, sed spontaneae et 
contingentes actiones Monadum quibus illse respondent. 

Non igitur imperiumesse in imperiohominemLeibnitius 
existimat : qua de re Spinozae assentitur. Sed, apud Spi- 
nozam, homo naturae pars esse dicitur quia omnia homoque 
ipse ex universali necessitate pendeant ; nostrum vero ^pud 
Leibnitium homo et natura eidem legi parent, quia et 
hominem et naturam liberam esse arbitratur. Est enim, ut 

in hominc, sic in mundo, quidam libertaiis gradus, et 
metaphysicae necessitati nulia cxsistens res, morali vero 
omnia quae cxsistunt obuoxia sunt. 

Quam Leibnitius sententiam optime testificatur cum 
dicit : « Ii y a du mecanique partout ct du moral partout. » 
Est enim utraque res in Deo, quippe qui neque possibile 
facere impossibile, nec impossîbile efficere possibile valeat, 
— quod mechanicum est, — atque, dum res facit, bonum 
sibi absolulum animo proponat, — quod morale est. — Est 
quoque utraque res in homine. Nam si uni verşi cujusdam 
possibilisparsnon fuisset, non exstilisset : undeeum quodam 
modo e mechanica re pendere apparet : sin aulem optimae 
rerum seriei pars non fuisset, immo maxime non creatus 
fuisset : unde et e morali quadam re eum pendere manifes- 
tum esse videtur. — Est denique utrumque in mundo : nulla 
enim res exstitisset nisi prius universi cujusdam possibilis, 
posterius possibilium optimi universorum perinde ac homo 
pars fuisset : ut in qualibet re mechanicum aliquid atquc 
aliquid morale appareat. — Attamen cum in moralibus rebus 
gradus sint, quo magis moralibus rationibus res quaelibet 
explicări potest, eo liberior dicenda est. Itaque Deus, 
quandoquidem bonum ipse absolutum est, absolute liber 
dici debet; homo vero, quo plures claras atque distinclas 
perceptiones habeat, eo perfeclior liberiorque existimandus; 
denique substantiae, quibusbrutorum inanimarumque rerum 
figurae in perceptione respondent, tam infima sunt perfec- 
tione praeditae, ut, cum non sui, sed aliarum creaturarum 
gratia creatae sint, non liberae dici debeant. 



CAPUT QUARTUM 



QUOMODO LEIBNITIUS ET EORUM 

QUI LIBERUM ACCIPIEBANT ARBITRIUM ET EORUM 

QUI DETERMINATAM ESSE VOLUNTATEM CONTENDEBANT 

THEOLOGICA CONTRADICTA DISSOLVERIT 



Quae ad demonstrandam opinionis suae veritalem argu- 
menta Leibnitium idonea judicavisse diximus non sola 
tamen eutn ad illam pro vera accipiendam impulerimt; nam 
alias quasdam rationes ad theologicas moralesque res per- 
tiaentes sui tuendi dogmatis habuit. 

Permultas, decimo septimo seculo, de humana divinaque 
libertate difficultates theologi atque philosophi agitare sole- 
bant. 

Si quis enim liberum arbitrium homini tribuebat, extem- 
plo rogabatur quomodo id et cum praiscientia divina, et 
eumilla praBdeterminatione quae eam exsistere permittat, 
et cum divino concursu ordinario congruere posset. 

Sin autem quis omnia in mundo ipsamque humanam 
voluntatem determinatam esse arbitrabatur, requirebant 
quomodo et concursus Dei extraordinarius, id est gratia 
miraculosa, etconatus hominis ad bonum agentis, et justi- 

tia divina ipsaque ergo moralis scientia defendi possent. 

Unde iile ^uem « iabyrinthum de necessitate ac liber- 
tate » Leibnitius nominat, atque non minus quam « Iaby- 
rinthum de compositione continui » implicatum osse exis- 
timat*. 

înde tamen unumquemque evadere posse contendit, si 
principia quae ipse de libertate defendat, pro ceriis antea 
acceperit. 



II 



Facillime enim humana libertas, dummodo eadem defi- 
nitione explicetur quam Leibnitius adhibuit, cum divinis 
praerogativis consentire videtur. 



Si liber est homo, aiunt quidam philosophi, quid homo 
quisque 'singulis vitae suae temporum articulis facturus sit 
Deus nuli o modo praevidere potest, quandoquidem qui- 
cumque liber est, aut unum aut alterum, si voluerit, consi- 
lium, certis ad agendum datis rationibus, capere valebit. 
Cum ergo nemo, ne ipse quidem Deus, quid certo die iile 
sit facturus praevidere possit, cave, si liberum esse homi- 
nem velis, ne Deo praescientiam toJlas. 

Quam difficultatem, positis suiş principiis, statim solvi 
Leibnitius arbitratur. 

Etenim cum Deus mundum non creaverit, nisi illum 
antea ut possibilem conceperii, neminem ergo in mundo 
creato agere, nisi antea in mundo possibili idealique Deus 
eum id quod faciat facientem viderit : itaque neminem 

1. TMod. Gerh., t. VI, p. 29. 

unquam agere, nisi Deus antea quid facluras sit perfecte 
praeviderit. 

Ne tamen inde concludas minus libere hominem quem- 
que agere. Immo quod praevisum sit non ipso facto neces- 
sarium esse : namcum Deus actionem quamdam fieri sinat, 
illius actionis naturam non transformări. Quidquid igitur 
in intellectu divino libere fiat, et liberum in mundo creato 
esse. « Deus enim, inquit Leibnitius, vidQns inter possibilia 
« hominem libere agentem, eique exsistentiam decernens, 
<c naturam rei, adeoque liberlatem actionis non immutat*. » 
Qu» res plane lucet. Namque : « II est fort ais6 de juger 
« que Ia prescience en elle-mfemen'ajoute rien a la d^termi- 
« nation de la v^ritd des futurs contingents, sinon que cette 
a d^termination est connue, ce qui n'augmente point la 
« d^termination • ». 

Cum igitur neque minus spontanea, nec minus contin- 
gens intellegensve sit actio humana quod in possibilibus 
praevisa sit, quam si praevjisa non esset, nullo modo, pra^- 
visione divina, humanam libertatem minui. 



Quod porro Leibnitius de humana praedeterminatione 
concludit, quam divinae praevisionis quasi fundamentum 
esse scribit' : nam ut praedeterminatum esse hominem 
quemque confitetur *, ita liberum tamen eum judicat. 

Cum enim decernit Deus ut homo quidam exsistat, talem 
ejus essentiam facit ut omnia sponte sua in mundo reali 
agat quae facientem in mundo possibili vidit. Quando igitur 



i. Gerh., t. m, p. 36. 

2. Th^od. Gerh., t. VI, p. 124. 

3. Ibid, 

4. Ibid., p. 126. 

uniuscujusque sic iormata natura est ut omnium actoruiu 
qua5 facturus sit quasi germina involval, ergo unusquisqae 
ad agendum praîdeterminatus est. 

Cum autem hominem quemdam, qualiscumque est, hac 
una de causa Deus faciat quod libere eum in mundo possi- 
bili agentem vidit, non minus libere eum in mundo creato 
agere pateL Xam homo quisque, utpole qui in mundo 
reali idem sit qui in mundo possibili, ut in uno, ita et in 
altero liber. 

Quod porro a priori apparet. Nam si Deus, postquam in 
mundo possibili libere agentes homines vidit, eos ita crea- 
visset ut in mundo reali non liberi essent, quem optimum 
esse judicavisset mundum nequaquam creavisset. Ceterum 
noQ dubium est quin bominem quemque liberum creare 
potuerit : nam non minus libera quaravis determinata unius- 
cujusque actio dici debet, si quidem non minus spontanea 
neque contingens nec intellegens esl. Quod semper, yelit 
modo Deus, esse potest. 



Quod aulem ad concursum divinum ordinarium attinet, 
ut eum omnino nobis ad agendum necessarium Leibnilius 
judicat, ita nos tamen non minus esse liberos inde concludit. 

Illud admodum bis verbis confirmat : « Ego agnosco, 
c< inquil, concursum Dei ita necessarium esse, ut, posita 
« quantacumque virtute creatura;, non esset secutura actio, 
« si Deus subtraheret concursum* ». 

Nibil enim, nisi adjuvante Deo, exsistere, ergo agere 
potest ; nam nihil nisi divina voluntate conservări. « Nec 
« male dici tur conservationem esse continuatam creatio- 
« nem*. » Quam sententiam explicavit cum haec scripsit: 

1. Corr, avec des Bosses. Gehr., t. II, p. 293 (lioe,. 

2. Gerh., t. III, p. 29. 

« Les substances cr^des dependent de Dieu qui Ies con- 
« serve et mfeme qui les produit continucllement par une 
« maniere d'6maualion, comme nous produisons nos pen- 
« săes *. » Quomodo igitur nisi concursu divino ordinario 
aliquid faceremus, si quidetn nihil neque nos, nec ceteraB 
res facimus nisi Deus vi sua et nos et illas conservei ? « Dieu 
« concourt a tout par la conservation perp6tuelle des 
« fetres». » 

Nec est infitiandum quin Deus, dum res sic conservat, 
hominis cujusque libertatem non immutet; nam, cum Mo- 
nadem quamlibet concursu suo adjuvat, nihilominus et 
contingens, et sponlanea, et inteltegens, ideoque libera, 
illius Monadis actio judicari debet. 



Sic, quod difficiiiime poleranl qui liberum arbitrium 
indifferentias homini tribuerant, liberum hominem, inte- 
gre Deo, Leibnitius se declarare posse arbitratur. 



111 



Nec minus determinata omnia esse, sine uUo sive theo- 
logico, sive morali incommodo, positis principiis quae pro 
veris acceperit se affirmare posse exi stimat. 



Quomodo, si omnia determinata sint, gratia divina, id 
est concursus divinus extraordinarius exsistere possit per- 
multi theologi rogant; nec affirmare dubitant, ut miracula, 

1. Disc, de mătaph. Gerh., t. IV, p. 439. 

2. Corr. avec Jaquelot. Gerh., t. III, p. 464 (1704). 

Grbsson. 5 

sic quae proprie vereque divina gratia dicitur, si omnia 
determinata sint, in mundo locum habere nullum. Non 
enim quodrara* sit, sed quia solilis nalurae legibus non 
pareat, miraculosam esse graliam. Si vero omnia in natura 
determinata sunt, quomodo in natura tieri aliquid potest 
quod sine causa naturali efiFectum sit? 

Quam difficultatemLeibnitius, positissuis principiis^ sta- 
tim toUi existimat. Nam et exsistere aliquem concursum 
Dei extraordinarium ■, et Deum gratias suas, ut velit, dare 
admittit : « Je demeure d'accord, inquit, que la grâce nesL 
« point donnâe aux meriles, quoique tant Ies bonnes que Ies 
« mauvaises actions entrent dans le compte comme toul le 
« reste, pour la formation du plan total ou le salut est com- 
« pris*. » Ne tamen inde minus determinata putemus omnia 
quae in mundo fiunt; nam non rationi naturaeque contra- 
rium, sed supra rationem naturamque solitam, quidquid 
miraculosum sit Leibnitius esse arbitratur. 

Etenim, Deus,cum mundum creavit, quidquid in eo fac- 
tum futurum esset antea intellexit : ergo et omnes praî- 
vidit occasiones in quibus gratiam suam missurus foret, et 
quia optima, illis gratiis datis, rerum possibilium summa 
erat, eam rerum seriem quae exsistit esse voluit. Nec 
dubium quin, cum illum mundum fecit, omnia in eo ita 
creaverit, ut naturaliter ipsa fiant miracula atque ideo, 
ipsae extraordinariae gratiae dentur. Igitur, cum non natu- 
ralia miracula ac gratiae nobis esse videntur, non quod non 
naturalia sint, sed quia naturam non satis cognovimus sic 
de illis judicamus : ^( On peut dire que Ies miracles sont 
« aussi bien dans Tordre que Ies opărations naturelles qu on 
« appelle ainsi parce qu'elles sont conformes k certaines 
« maximes subalternes que nous appelons la nature des 

1. Corr. avec Arnauld. Gerh,, t. 11, p. 92 (1681). 

2. Ibid,, lettre xv (1691). 

3. Ibid,, Malebranche. Gerh., t. 1, p. 360 (sans date). 

« choses* ». Omnia igilur quae miraculosefiuntnihil aliud 
nisi naturalia phaenomena sunt, scilicet omnia in natura 
ita determinata sunt ut miracuia exsistere possint. Ergo 
rerum determinatio nulio modo obstat quominus exsistant 
miracuia : quod et de divino concursu extraordinario 
verum est. 

înde Leibnitius concludit, prius Deum contra rationem 
nuUa facere miracuia posse, quippe qui neque circulum 
creare quod quadratum sit, nec materia prima* finitam 
substantiam privare queat, quod nullo modo naturaliter ab 
agente quoquam quamvis potentissimo effici potest; deinde 
omnia miracuia posse ratione defendi ; elenim, ut ea explicare 
omnino nos non posse cum permulta supra humanam ratio- 
nem sint, ita tamen defendere^ posse, cum nunquam 
humanae rationi contraria esse posse videantur. 

Sic non gratiam naturae, ut permulti solent, opponere 
decel, quandoquidem et gratiae naturaliter dispertiuntur, et 
illa quae exsistit natura creata est quia gratia in ea natura- 
liter dări poterat : unde theologos illos male judicare appa- 
ret, qui, si omnia determinata sint, miracuia gratiasque 
extraordinarias nullo modo exsistere posse confirmant. 



Nec adversus sententiam suam graviora argumenta pro- 
ferre Leibnitius putat qui, si omnia in mundo determinata 
sint, morales res funditus everti contendunt. 

Illis enim praeteritis qui voluntatis humanaj determina- 
tione humanam dirui justitiam putent, quorum opinionem 
admodum falsam Leibnilio visam esse prius diximus*, 



1. Disc. de mătaph. Gerh., t. II, p. 432. 

2. Corr. avec des Bosses, Gerh., t. IV, p. 325 (1706y. 

3. Jbid., Basnage. Gerh., t. III, p. 144 (1706). 

4. Cf. Cap. I. 

duobus usi sunt praecipuis argumeiitis qui, si homo deter- 
minaius sit, moralem prorsus tolli philosophiam exislima- 
verunt. Nam alii nullam esse homini, si determinalus sit, 
causam cur conetur ut se meliorem efficiat, alii vero divi- 
nam justiliam, si res ita sint, omnino everti conteuderunt. 



Si omnia determinata sunt, aiunt priores, cum jamjam 
certum sit quid postridie facturus sim, illud, velim nolim, 
eodem modo fiet : ergo qua de causa omnem curam adhi- 
beam ut id fial? Unde alii concludunt oporlere nos nullo 
modo agamus, quod fatum mahumetanum est, alii vero 
nos nihil agamus nisi quod nobis placeat; qude sententia 
etiam pejor Leibnitio esse videtur *. 

Ceterum ambas conclusiones perabsurdas judicat, utpote 
quae ex omnino falso argumento manent quod Leibnitius 
nominat : « le sophisme paresseux ». 

Hoc argumentum pro vero accipere solent qui qualem- 
cumque fecerunt actionem, tamen venturas res necessario 
futuras esse arbitranlur. Sed eam amplectuntur sententiam 
quia obliviscuntur omnia quae fiant e causis datis cerlisque 
egredi, ut facto cuique determinato determinata causa 
respondeat. Nec est dubitandum quin, qui aclionem quam- 
libet fecerit effeclum experturus sit certum, illam vero 
actionem aut facere, aut non facere possit : « II est faux, 
(( ait Leibnitius, que r6v6nement arrive quoi qtion fasse\ 
« ii arrivera parce qu'on fait ce qui y mfene; et si r6v6ne- 
« ment est 6crit, la cause qui le fera arriver est toite 
« aussi. Ainsi la liaison des effets et des causes bien loin 
« d'^lablir la doctrine d'une ndcessil^ pr^judiciable â la 
« pratique seri â. la dâtruire» ». Sola enim hac necessitate 
morales res destruerentur quae metaphysica esset, id 

1. Tkăod. Gerh., t. VI, p. 32. 

2. Ibid., p. 33. 

est : « une n6cessit6 insurmontable qui rendait toule 
« opposition inutile, quand mfeme on voudrait de tout son 
« coeur dviter Taction ndcessaire, et quand on ferait tous 
« Ies efforts possibles pour cela. Or ii est manifeste que 
« ceia n'est point applicable aux actions volontaires, 
« puisqu'on ne Ies ferait point si on le voulait bien* ». 
Itaque si quis homo effectum quemquam fieri noluerit, 
satis erit causam ejus nolit : absurde ergo ageret si ob 
eam causam velle atque ^conari nollet quod id inutile 
foret. 

Si forte objeceris certum esse ex aeterno fore ut tu aut 
velis aut non, cum quid certum sit nescias, ergo a te solo 
conatum tuum pendentem sentias necesse est. « Peut-6lre, 
« dites-vous, qu'il est assur^de toute ^ternit^ que je p6che- 
« rai? R^pondez-vous k vous-m6me peut-6tre que non ; et 
« sans songer k ce que vous ne sauriez connaitre et qui 
« ne peut vous donner aucunc lumi^re, agissez suivant 
« votre devoir que vous connaissez •. » Fatum illud mahu- 
metanum quo conatus, in rebus quae per vitam accidunt, 
tanquam absurdus condemnatur, tantum cum vita^ noslrae 
condicione congrueret, si forte nos non tantum esse 
praedelerminatos, sed etiam ad res certas, quas omnes 
nossemus praedelerminatos esse compertum haberemus; 
cum contra nos praedelerminatos esse tantummodo noveri- 
mus, idcirco, erga nosmet ipsi liberi sumus : « Tout 
« Tavenir est d^termind sans doule, mais, comme nous ne 
« savons pas comment ii Test, ni ce qui est pr^vu ou resolu, 
« nous devons faire notre devoir suivant la raison que Dieu 
« nous adonnee et suivant ies r^gles qu'il nous a prescrites, 
« et, aprfes cela, nous devons avoir Tesprit en repos et laisser 
« a Dieu lui-m6me le soin du succes*. » 

1. ThSod. Gerh., t. VI, p. 380. 

2. Disc, de metoph. Gerh., t. IV, p. 455. 

3. Theod, Gerh., t. VI, p. 134. 

Itaque, quamvis determinata sit humana voluntas, 
tamen et conari, et velle, et precari, ct omnia facere posse 
nos quae necessaria sunt ut Dei gratiam nobis conciiiemus 
arliitrandum esse videtur. 



Difficillimum vero objectum adversus iilos qui determi- 
natam esse humanam voluntatem contendebant theoiogi 
noctebant qui moralis philosophiae principia cum divina 
justiţia eos funditus evertere arbitrabantur. 

Permulti enim necessarium esse liberum arbitrium exiş- 
ti mabant ut moralis scientiae poni fundamenta possint. 
Nam si determinata est humana voluntas, cum unusquisque 
a Deo ea natura donatus sit ut postea aut bene agere, aut 
ni:il6 non possit, non hominem sed Deum in homine et 
boue agere et male fatendum videtur : inde pessima consec- 
taria concludi possunt. Namque non potest, bis positis, 
malum satis explicări nec Deum satis excusari. Si liberum 
homini arbitrium quoddam tribuitur, eum quod morale 
malum est sponte sua fecisse apparet : physicum igitur 
malum pcena existimari debet; ex quo illud natura con- 
spqnitur ut et moralis et physici mali Deus omnino in- 
nocens sit. Nam homo, non Deus, malum creavit, quan- 
(loquidem, si homo non peccavisset nullum unquam 
fnisset malum. Quod nonjam, si determinata est voluntas 
humana, pro vero haberi potest. 

Porro qui determinatam humanam esse voluntatem 
arbitrantur nuUo pacto divinam tueri justitiam queunt. 
Etenim" si mali causa non homo, sed Deus vera est, 
quomodo aîternas bonis mercedes, malisque poenas tribuere 
Di^um posse exislimes? quomodo demum scientise moralis 
i^aiis firmum fundamentum ponas? Ergo si liberum arbi- 
trium homini negaveris, moralem philosophiam, cum 
unum alteri sit necessarium, funditus evertes. 

Quod objectum Leibnitius illis tantummodo qui meta- 
physice necessaria onania esse existiment, minime vero sibi 
qui raoralem solum necessitatem defendat, opponi posse 
arbitratur. Namque et malum, salva integraque Dei boni- 
tate explicare se, et divinam justitiam, positis quae de 
determinata voluntate senserit, tueri posse persuasum 
habet. 

Tres enim mali species in mundo exsistere manifestum 
est, cum sit aut metaphysicum malum, quod cum creatu- 
rarum imperfectione naturali confundatur, aut physicum, 
quod in dolore consistat, aut morale, quod sit peccatum. Nec 
Leibnitio in dubio videtur quin omnes illae mali species, 
quamvis Deus bonus sit, optimumque creaverit universum, 
plane explicări possint. 

Metaphysicum enim maluna, simul atque mundum 
quemdam creare statuisset, Deum vitare non potuisse Leib- 
nitius contendit : namque mundum, cura creaturis natura 
finitis atque imperfectis compositus sil, exsistere non posse, 
nisi in eo metaphysicum insit malum. Id Leibnitius 
optime ju<licavit cum metaphysicum dixit malum esse 
« in originali imperfeclione creatiirarum quai ideali ratione 
« conlineatur in veritatibus aplernis objectum internum 
« constitueutibus divini intellectus*. » Itaque si moralis 
necessitas erat ut universum exsisteret, fieri non poterat 
quin et metaphysicum exsisteret malum. 

Quod vero ad physicum malum attinet, primo num 
omnino malum sit dubium esse videtur, si quidem ut umbra 
lumini, sic malum bono aliquid lucis ac splendoris affert^ 
Sin autem pro recto statuerimus malum quoddam semper 
esse dolorem, manifestum tamen videtur Jieri potuisse ut 
Deus, quamvis bonus sit, eum exsistere vellet. Nam 

1. Gerh., t. III, p. 33. 

2. Th^od, Gerh., t. VI, p. 108. 

dolorem esse velle potuit, turn « comme un moyen propre 
« h une fin, c'est-ă-dire pour emp^cher de plusgrands maux 
« ou pour obtenir de plus grands biens * » lum rursus 
« comme une peijie due h une coulpe* » Atque a vitupera- 
tione omnino abesse Deus videtur, et si quosdam dolores 
cxsislere voluerit ut majora sint bona, et si, cum malum 
morale exsisteret, id puniri bonum esse judicaverit. 

Morale porro malum, salva inlegraque Dei bonitate, 
I Kplicari posse Leibnitius confirmare non dubilat. Non 
qiiidem morale malum unquam voluisse, sed « admisisse » 
îLtque « permisisse * » Deum contendil. Saepe enim morale 
malum aliquid boni cujusdam condicionem esse. Non 
iamen satis fuisse ut Deus id malum vellet vel etiam 
cxsistere permilteret. Sed ut cerlos esse casus^in quibus nos 
peccatum vitare nisi peccando non possinius, ita et 
ijoasdamesse occasionesquando malum morale vilare Deus 
non potuisset nisi majus etiam quoddam permisisset 
malum*, quia aut mundiim non creavisset, aut non opti- 
mum fecisset universum. Unde concludendum in mundo 
ideo tantum morale exsislere malum Deum permisisse 
quod, nisi permisisset, majus etiam accidisset malum ^ 

Igitur nequaquam vituperandus est Deus quod in mundo 
et metaphysicum et physicum et morale malum reperiatur; 
nec dubium quin, si potuisset, optimum, malo sublato, 
mundum fecisset : manifesto autem non potuit, quando- 
quidem in exsistenti mundo malum est. Nam cum noster 
exsistat mundus atque ab optimo Deo factus sit, haudqua- 
quam infitiandum videtur quin optimus sit. 

i, Theod, Gerh., t. VI, p. 116. 

2. Ibid, 

a. Ibid., p. U7. Disc. de m^laph. Gerh., t. IV, p. 432. 

4. /Atrf. Gerh , t. VI, p. 381. 

5. « Peccatum ergo voluntalis divinse permissivee objectuin est, non ut 
4< flais, immo nec ut medium, sed tantum ut condicio sine qua non poterat 
c optimum obţineri, seu tauquani id quo non admisso Deus sapientise boni- 
« tatique suîe summse non satisfecisset. » Gerh., t. III, p. 33. 

Ergo non a Deo malum oritur, sed ab originali creatura- 
rum imperfectione quas hac una de causa creat, quod eas 
in possibilibus sponte sua sic agentes prospicit, ut ex earum 
aclionum summa optimum componalur universum. Ut in 
fluraine naves * plures aliae rapidius, aliae tardius, secunda 
aqua deferuntur, nec fluminis rapiditas, sed navium pon- 
dera causa sunt cur aliae alia celeritate agitentur, sic Deus 
cum omnes creaturas esse vuit et conservat, atque alia^, 
propria natura malae, aliae vero bonae fiunt, minime potest 
incusari quod aliae peccata, alicB vero bonas actiones effe- 
cerint. Ergo non Deus malum sed creaturae commiltunt; 
quibus haud necesse est liberum tribuas arbitrium ut intel- 
legas quomodo malum in mundo ab omnino perfecto Deo 
creato exsistere possit. 

Unde porro colligere possumus divinam justitiam a Leib- 
nitio omnino servari, quamvis determinatam esse volunta- 
tem humanam confirmet. Deus, elsi neminem aeternis dam- 
nări poenis vuit, id tamen permiltit, ut optimus mundus 
exsistat; iile enim non exsisteret nisi malum morale alque 
igitur damnatio esset. Nec homini cuivis jus est Deo dam- 
nalionem suam objicere, quandoquidem Deus, cum mun- 
dum creavit, eum libere peccantem atque semeţ ipsum 
damuantem vidit; quod si in possibilibus non fecisset, 
sequitur ut, in mundo creato, aliter egisset atque igitur non 
damnatus fuisset. Durum quidem nobis videtur quod : « ii y 
« ait beaucoup d'appel6s et peu d'dlus ». Merito tamen, et 
damnaţi poenam dabunt, et electi mercedem consequentur. 
Namque si in possibilibus mundis alii, et in mundo reali 
alii fuissent ; non igitur damnali aut praemio donaţi essent. 
Ergo quanquam unusquisque ad agendum homo est deter- 
minatus, tamen nemo queri potest se iniquo jure esse, quod 
se Deus aut punierit aut mercede donaverit. 

1. Theod, Gerh., t. VI, p. 119. 

Li ibnitio igitur adeo sua de humana voluntate sen- 
Icnliu nullo modo morales res everlere videtur, ut praeci- 
prrc homini non dubitet, quasi libero arbilrio quodam 
pra'ditus esset, divinae voluntati obediat antecedent!, et 
quidquid evenerit laeto animo accipiat, cum Deus non tan- 
tiim dominus noster, sed et bonus sit dominus, ut quae- 
Gumque res in mundo fiat, bona dicenda sit. 



IV 



Sic^acceptis suiş principiis, quas difficultates de libertate 
thot)Iogi agitabant evanescereLeibnitius arbitratur. Etenim 
cum omnia esse determinata existimet, non ea sibi objici 
pD^^:^*^ pulat quae iis objiciantur qui liberum arbitrium acci- 
piant; nec, cum tamen omnia et sponlanea et contingentia 
esse asserat (ergo, cum de substantia intellegenti agatur, 
liljpia) eisdem se objectis arbitratur urgeri posse quibus 
nietuphysicae necessilalis fautores soleant. Itaque, positis 
giiis de libertale senlentiis, Leibnitius nos e necessitatis 
labyrinlho facillime egredi posse sentit. Quodilli eo melius 
cerle vîsum est quod doctrinam non lantum quae dialec- 
luM vcra sit, sed eliam de qua omnes philosophi consen- 
iiatil, eum semper quaesivisse constat. 




CAPUT QUINTUM 



CONCLUSIO 
QUID VALEAT LEIBNITIANA DE LIBERTATE SENTENTIA 



I 



Quid Leibnitiana de libertate sententia valeat nobis 
penitus introspicere in animo non est. Et magnus enim et 
parum utilis iabor videretur : namque ita sunt mutata 
tempora ut eisdem, quibus nuper Leibnitius, argumentis 
nune plerumque non moveamur. 

Igilur, iilud tantummodo nos perspicere decet, num cum 
principiis quae Leibnitius acceperit omnia quae dixerit apte 
et connexe cohaereant. Namque, et quid principiis suiş effi- 
ciatur philosophi permulti non semper concludunt, et 
utrum Leibnitius perspexerit quid sententias praecipuas 
suas consequatur necne, prorsus dubium esse videtur. 

Sunt enim tres difficultates quibus quid respondere possit 
Leibnitius, si pro veris praBcipuas ejus sententias sumpse- 
rimus, nullo modo patet : quarum prima ad mali originem 
atque idcirco ad divinam justitiam, secunda ad moralis 
atque metaphysicae necessilatis distinctionem, tertia ad 
ipsam divinse voluntatis exsistentiam pertinet : e quibus 
illud consequitur ut parum cohaerens Leibnitianum de 
libertate dogma nobis esse videatur. 

II 



Malum explicări divinamque juslitiam, libero humano 
arbitrio sublato, defendi posse Leibnitius arbitralur. Nec 
dubium qiiin explicaverit quomodo Deus, quamvis ad- 
modum bonus sit, bonum quidem, sed tamen malis plu- 
ribus corruptum mundiim creavisse ipotuevii, si prins fieri 
posse admiseris, ut Deus, guamvis bonus sit, imperfectum 
creare mundum vellet. Sed non salis iliis respondisse Leib- 
nitius videtur qui fieri posse negant, ut Deus bonus uni- 
versum quodvis imperfectum, hac ipsa de causa quod sit 
imperfectum, creare voluerit. 

His enim argumentis eorum qui ita de rebus judicant 
actio contiuetur. Cum Deus absolute infinita perfectione 
pr%ditus sit, quando exsistit, ergo et exsistit absoluta ex 
aeternitale perfeclio. Deus igilur aut creare aut non creare 
potest, integra perfectione absoluta, quae neque major 
neque minor Sat. Itaque, si vel oplimum Deus mundum 
creat, haudquaquam hac re perfectionem jam antea exsis- 
tentem immutat perfectioremve facit. Cum autem unum et 
idem perfeclio bonumque sint, non majus, creato mundo, 
bonum fit, quam erat dum solus Deus exsistebat, anlequam 
creatus esset mundus. Cum igitur, ut mundus sit, Deus 
malum exsistere permittit, non animo ei est, ut exsislens 
augeatur bonum, quippe quod infinitum jam absolutumque 
ac prorsus perfectum esset antequam Deus malum admi- 
sisset. Ergo non ut majus sit bonum Deus in mundo 
malum esse sinit : ut, si quis res penitus introspexerit, 
fatendum sit, non ut boni summa augeatur Deum mundum 
creavisse alque malum permisisse. Num aulem illud Dei 
absolute boni esse existimes? Immo vero omnino mali, cum 
ei minime venia danda sit qui, cum, boni eadem perma- 

nenle summa, malum non facere possit, illud tamen faciat. 
Melius sane egissel Deus, si nullum creavisset universum. 
Unde concludi debet id, quod malum in mundo exsislit, a 
bonitate divina longissime abhorrere. 

Quibus objectis quae Leibnitius respondit parva atque 
parum ad probandum firma esse videntur. Nam Deum 
creavisse arbitratur quia bonus sit : « Cest la bont6, inquit, 
« qui porte Dieu ă cr^er afin de se communiquer*. » Cur 
autem exsistens perfecţie major sit cum Deus partem 
sui dederit, ut, si bonus fuerit, universum quoddam esse 
velle debuerit, nuUo modo eiplicat. Nam et Deum omnia 
suimet gratia facere, et creaturis nuUo modo eguisse * pro- 
titetur. Nonne autem Deus, cum talis sit, melior fuisset si 
nihil creavisset quam cum inutile malumque universum 
creavit? Quod etiam clarius intelleges si cogitaveris et idem 
futurum fuisse bonum, exsisteret necne mundus, et Deum, 
cum mundum creaverit, non ignorasse fore ut permulti 
homines poenis condemnarentur «ternis. Quae cum ita sint, 
non bonum, cum mundum fecerit, Deum fuisse apparet : 
igitur parum ad persuadendum aptum Leibnitii responsum. 

Quod nihil est causae cur admirări possimus. Etenim 
omnia pro veris proposita Leibnitius accepit e quibus con- 
cludi debeat Deum, si bonus sit, malum vel minimum 
creare aut permittere non potuisse. Namque declarat et 
justitiam divinam eamdem atque humanam esse, ut quod 
justum nobis, id et Deo justum esse videatur *; jure igitur 
nes de justiţia divina disputare ; et Deum tam ampla per- 
fectissimaque perfectione frui ut mutări non possit; « Dieu, 
« ait cum Baylio, poss^de de toute ^ternit^ une gloire et une 
« beatitude qui ne peuvent jamais ni croître, ni diminuer* » ; 



1. TMod, Gerh., t. VI, p. 253. 

2. Ibid., p. 385. 

3. Ibid., p. 220. 

4. Ibid., p. 163. 

et Deum non creare potuisse *. « II n'^tait pas n^cessaire 
ni essentiel que Dieu cr6ât, ni qu'il cr6ât ce raonde en par- 
liculier* »; et omnia quae fecerit non creaturarum sed sui 
ipsjus amore fecisse; et qui imperfecte agat cum perfectius 
agere possit malum esse: « Cest agir imparfaitement que 
d'agir avec moins de perfections qu'on n*aurait pu. Cest 
trouver a redire a un ouvrage d'un architecte que montrer 
qiril le pouvait faire meilleur *. » Quomodo autem, his 
omnibus acceptis rebus, argumentum quod supra diximus 
efTtigere poterat? Etenim melior est agens perfectus si nihil 
admodum creat quam si vel optimum, cum illud Iiaud- 
quaquam sit necessarium, universum facit, in quo vel 
mtiumum malum exsistat. Quod cum esse noluerit, parum 
cum principiis quae acceperat consentaneam opinionem 
LQibnitius defendisse videtur. 

Omnino igitur dubium nobis est, num sublato libero 
homînis arbitrio, malum quod in mundo exsistit Leibnitius 
bene explicaverit. 



III 



Nec levius illud argumentum esse videtur quod Leibnitio 
pieri que objecerunt atque ad distinctionem metaphysicae 
moi alisque necessitatis attinet. 

Metaphysicae sive logicae necessitati obnoxiam esse rem 
cujus contrarium contradictionem implicet, physicae autem 
aut hypotheticae aut morali, cujus contrarium tantummodo 
« imperfectionem, seu absurditatem moralem », Leibnitius 
putat* Quam distinctionem, ejus de humana divinaque 
libertate doctrinae fundamentum esse satis jam ostendimus. 

1. Th^od, Gerh., t. VI, p. 277. 

2. Corr. avec Coste. Gerh., t. III, p. 402 (1707). 

3. Disc, de mătaph, Gerh., t. IV, p. 428. 

Sed utrum illa justa merilaque sit necne apud nos omnino 
ambigitur. 

Cum in intellectu divino innumerai sint possibilium 
uuiversorum ideae, atque absolulum bonum anlecedenti 
volunlate Deus velit, illorum optimum universorum 
exsistere sinit. Sed primo cetera quae Deus non creavit uni- 
versa adhuc possibilia sunt, deinde, si voluisset, non 
optimum, sed alium quemlibet mundum Deus creare 
potuisset. Ergo, si Leibnitio fides, non metaphysice neces- 
sarium esse universum patet : « 11 n'implique point con- 
« tradiction, inquit, que Dieu veuille (directement ou per- 
« missivement) une chose qui n'implique point et, dans ce 
« sens, ii est permis de dire que Dieu peut Ia vouloir ^ » 

Quod distinctionis inter moralem metaphysicamque 
necessitatem fundamentum est. Nonne autem in contro- 
versiam adduci posso videtur ? 

Dei exsistenliam Leibnitio metaphysice necessariam 
visam esse, primo non pbliviscendum est; quippe qui 
ontologicum argumentum pro vero acceperit. Nec dubium 
quin illud perficiendum complendumque esse judicaverit, 
cum Deum necessario exsistere tantum si possibilis sit arbi- 
trandum sit*. Deum autem exsistere posse a priori atque a 
posteriori apparere putat. Namque omnino perfectum esse 
Deum, scilicet omnibus perfectionibus compositura, quae, 
cum simplices sint, igitur sine ulla contradictione in una 
eademque essentia conglobatae esse possint K Nihil porro 
exsistere posse vel etiam esse possibile, nisi exsistat Deus 
qui possibilium realiumque rerum quasi fundamentum 
sit*. Ergo exsistere Deum, neque fieri posse ut non 
exsistat : immo adeo necessarium esse ut, si non exsis- 



1. TMod. Gerh., t. VI, p. 257. 

2. Monadologie, par. 40. 

3. Gerh., t. IV, p. 296. 

4. Ibid., p. 406. 

teret, contradicfionem implicaret. « Patet enim Exsisten- 
« tiam esse perfeclionem seu augere realilatem, id est, 
« cum concipitur A exsistens plus realilatis concipi quam 
« cum concipitur A possibile *. » Unde necessario colligi 
Deum, cum omnium perfectionum summa sit, non exsis- 
tere nullo modo posse. 

înde patet si quaelibet in mundo ea est res ut non exşis- 
tere, nisi sublato Deo, non possit, eam non physice aut 
hypothetice, sed logice ac metaphysice nocessariam dici 
debere. Etenim Deum non exsistere contradictionem impli- 
caret. Ergo, ut quaivis propositio implicaret, si, illa sublata, 
axioma quodquam labefactatum corrueret, ita et contra- 
dictio implicaretur si res non exsisteret, qua sublata ipse 
Deus jam non exsistere posset. 

Quibus acceptis principiis, utrum mundus metaphysice 
aut hypothetice tantummodo necessarius annon dici debet? 

Deum, cum absolute bonus sit, bonum absolutum 
semper voluisse Leibnitius arbitratur. Utrum vero meta- 
physica necessitate bonum absolutum Deus vuit annon? 
Negat Leibnitius. Nam, quia bonus sit Deus, bonum velle; 
sed et noile poluisse. Quod nobis nullo modo manifestum 
esse videtur. Nam cum natura et quia ea est ejus essentia 
absolutum bonum velit Deus, nonne ejus essentia contra- 
dictionem implicaret si, quanquam absolute bonus, tamen 
bonum absolutum noluissel? Ut triangulum quod tres 
angulos non habeat, sic Deum qui, quamvis absolute 
bonus natura sit, non tamen absolutum velit bonum, 
mente concipere non possumus. Quod Leibnitius quan- 
quam non faletur, ssepius tamen verbis significat, utputa 
cum dicit : « Dieu ne le peut emp6cher... sans violer la 
« r^gledumeilleur, ce qui serait detruire la diviniti*, » Deus 
enim aliquid non divinitus agens nuUa mente sine coutra- 

1. Lettre ă Eckhard, Gerh., 1. 1, p. 266 (1677). 

2. TMod, Gerh., t. VI, p. 204. 

dictione concipi potest : quod cum negat Leibnitius, num 
satis cum suiş principiis cohaerentem lueatur opinionem 
prorsus dubium videtur. 

Nec tamen est infîtiandum quin illam defendere senten- 
tiam debeat, quandoquidem solam moralem necessitatem 
in mundo locum obţinere contendit. Nam, si Deus, meta- 
physica e necessitate, bonum absolutum vuit, ergo, et mela- 
physîca e necessitate, optimum exsistere vuit universum. 
Cum igitur non ex uUa morali, sed e metaphysica neces- 
sitate quae in universo fiunt ipsaîque hominis actiones pen- 
deant, evanescit duarum necessitatum Leibniliana dis- 
tinctio. Quod tamen Leibnitius non omnino pro certo 
accepisse videtur cum scripserit : « II y a eu des philo- 
« sophes qui ont soutenu qu'il n*y a rien de possible que 
« ce qui arrive effectivement. Ce sont Ies mâmes qui ont 
(( cru ou pu croire que tout est ndcessaire absolument. 
« Quelques-uns ont 6t6 de ce sentiment parce qu'ils admet- 
« taient une n^cessit^ brute et aveugle dans la cause de 
« l'existence des choses, et ce sont ceux que nous avons le 
« plus sujet de combattre. Mais ii y en a d'autres qui ne se 
« trompent que parce qu'ils abuscnt des termes. Ils con- 
« fondent la necessit^ morale avec la n^cessit^ m6taphy- 
« sique : ils s'imaginent que Dieu ne pouvanl manquer de 
« faire le mieux, cela lui 6te la liberte et donne aux choses 
« cette n^cessit^ que Ies Philosophes et Ies Th^ologiens 
« tâchent d'^viter. // n'y a qu'une dispute de mots avec ces 
« auteurs-lây poiirvu qu'ils accordent effectivement que 
« Dieu choisit etfaitle meilleurK » Id perperam esse dictum 
nos quidem arbitramur. Enimvero si metaphysica neces- 
sitate bonum absolutum atque optimum mundum Deus 
vuit, continuo metaphysice necessarium nostrum uni- 
versum est, quippe quod optimum quidem sit, sed solum 

1. Th^od. Gerh., t. VI, p. 211. 

Cresson. 6 

reyera possibile esset^ Implicare! enim contradictionem si 
non exstitisset, quia tum et ipse Deus non esseL Itaque non 
verbis solam, sed rebus etiam differunt qui Deum meta- 
physica necessitate bonum velle absolutum af&rmant et qui 
contra negant. 

Ergo jure vcreque Leibnitium incusavisse videntur qui 
Leibnitianam metaphysicae moralisque necessitatis distinc- 
tionem admodum suspiciosam habuere. 



IV 



Nune yero, ut ad mazimam dif&cultatem transeamus, 
ipsa Dei idea quam Leibnitius tuetur, ac ejus de libertate 
doctrinae quasi munimen palladiumque est, parum cum 
doctrinae ejus principiis consentire videtur. Nam Deo non 
tantum intellectum, verum etiam voluntatem quamdam 
attribuit; quod minime, nisi quarumdam suarum inter 
praBcipuas sententiarum oblitus, facere potuit. 

Id fatebitur quicumque perspexerit quomodo voluntatem 
Leibnitius verbis designet. 

Etenim voluntatem Leibnitius appetitum atque tenden- 
tiam nuncupat, dummodo iis rebus et intellectus addatur; 
ut voluntatis essentiam cum appetitus natura confundat. 
Illum velle, qui conetur ut objectum aliquid habeat, quia, et 
bonum id esse existimaverit, et ad bonum ipse tendat. 
Quod et de homine et de Deo Leibnitius persaepe scripsit : 
« Les Monades, inquit, ont toutes de la perception... et de 
« Tappdtit (qui n'est autre cbose que la tendance d'une per- 
<( ception h. une autre) qui est appeld passion dans les ani- 
« maux, et volont^ Ik oîi la perception est un cntende- 

1. « J'avoue que si Dieu ^tait n6cessite par^une'n^cessit^ m^taphysique â 
« produire ce qu'il fait, ii produirait tous les possibies ou rien. » Theod. 
Gerh., t. VI, p. 236. 

« ment*. » Et, alio loco : « La volilion est TcfTort ou la 
<( tendance (conalus) d'aller vers ce qu'on trouve bon et 
» loin de ce qu'on trouve mauvais, en sorte que cette ten- 
« dance r^sulte immddiatement de la perceplion qu'on en 
« a*. » Quodethisetiamverbisconfirmalur:(( Dans Ie sens 
« gdndral, on peut dire que Ia volont^ consiste dans rincli- 
« nation a faire quelque chose, ă proportion du bien qu'elle 
« renferme». » Quae sententia denique illa consuetudine 
corroboratur qua verba « agere » atque « tendentiam 
habere » Leibnilius confundere solet*. Non igitur dubium 
est quin voluntatem, ubicumque reperiatur, tendentiam 
intellectu adjutam esse Leibnitius existimet. Ergo et in ipso 
Deo idem verum esse arbitratur. 

Ceterum ex ipsis doctrinae ejus principiis boc a priori 
deduci potuisset. Namque Monadem quamlibet, cum et mu- 
tetur et tamen extrinsecus mutări non possil, internum 
mutationis habere necessario principium diximus : quod 
principium appetitum nuncupari. Cum autem inter plures 
Monades nullum aliud sit discrimen nisi perceptionum 
gradus, quae eo distinctiores sint quo perfectiores substan- 
tiae, cumque, quod in simplicibus Monadibus dicatur appe- 
titus, in Spiritibus voluntas nominetur, ipsam divinam 
voluntatem a simplicium appetitu Monadum hominumque 
voluntate, non, nisi gradu, distare posse patet. 

Sic, et e propositis quae ipse Leibnitius exposuit, et ex ejus 
doctrinae principiis, humanae divinaeque voluntatis quasi 
stipem ac radicem tendentiam esse concludendum liquet. 

lllis autem rebus positis, perperam illam opinionem 
Leibnitium, utpote qui alia quaedam acceperit principia, 
defendisse nos existimamus. 

1. Corr. avec Remond. Gerh., t. III, p. 622 (1714). 

2. Nouveaux essais, I. II, chap xxi. Janet, p. 14'. 
. 3. Ibid. Gerh., t. VI, p. 115. 

4. Corr. avec de Volder. Gerh., II, p. 248 (1703). « Agere seu tendentiam 
habere. » 

Appetitum enim Leibnitius dixit tendentiam Monadis 

quae perceptioni cuidam aliam substituere conetur*. Eam 

porro opinionem acceptis suiş sententiis non habere mani- 

festo nullo modo poterat. Etenim cum Monas quaeque om- 

nium rerum in unitate quadam perceptio sit, atque dici 

possit « une vue sur l'univers », eam non esse patet nisi 

percipiat; ergo conatus ejus, cum appetit aliquid, ad nihil 

aliud nisi ad mutandam perceptionem tendere potest; 

quod affirmat Leibnitius cum nihil in Monade quaque esse 

nisi perceptionem atque appetitum opinatur : ut ejus ipsa 

verba referamus : « nec dantur principia unde aliquid 

« aliud peti possit* ». Quid igitur nisi novas perceptiones 

Monas appeteret? Hanc dicere possumus sive : « un simple 

miroirde l'univers, » sive: « un pointde perception, » sive: 

« une pârtie totale » ; nihil ergo appetere potest nisi ut haec 

simul omnia semper essepergat, sed aliomodo. Sic percep- 

tionej appetitum ipsum involvi confitendum est, si quidem 

nihil est appetitus nisi certarum perceptionum conatus ut 

mutentur. Quod significat his verbis Leibnitius : « Monades 

(( per se activas agnosco, in quibus etiam praeter perceptio- 

« nem qiiw actionem utique involvit intellegi nihil potest*. » 

Nam cum, abstractis perceptionibus, nihil in Monade rema- 

neat, ipse appetitus evanescit. 

Porro non tantum appetitus perceptionum, ut alisB fiant, 
conatus est, sed etiam confusarum ut distinctâB efficiantur. 

Namque Monades ut ad infinitum sponte sua tendere, 
ita impedimentis tantum contineri Leibnitius existimat. 
Omnem Monadem suspenso gravi vel incurvato arcui assi- 
milat ; etenim ut, sublato impedimento, suspensum grave 
cădit et rectus fit arcuş, sic Monas, si amoverentur objices, 



L Vr. de la nature et de la grâce. Gerh. t. VI, p. 398. Corr, avec Remond. 
Gerh.,t III, p. 622. 

2. Corr. avec des Bosses. Gerh., t. II, p. 481 (1713). 

3. ibtd, de Volder. Gerh., t. II, p. 256 (1703). 

perfecta extemplo fieret. « Per se ipsam in operationem 
« fertur, nec auxiliis indiget, scd sola sublatione impedi- 
« menti*. » Si vero omnia toUerentur impedimenla, sla- 
tim Monas quaeque infinita evaderet, id est adeo şuas por- 
ceptiones coufusas mutaret^ ut claras solum atque distinctas 
haberet. « EUes vont loutes confusdment ă Tinfini, au 
« tout; mais elles sont limit^es et distinguâes par Ies 
« degr^s des perceptions dislinctes*. » Quod confirmat 
Leibnitius cum scribit : « II est vrai que i'app6lit ne 
« saurait toujours parvenir ă toute laperception oii iltend, 
« mais ii en obtient toujours quelque chose et parvient a 
« des perceptions nouyelles*. » Ergo cum ad infinitum 
tendg.t, Monas quaique ad perceptionem absolute distinc- 
tam pervenire conatur. Cum igitur Monas quaeque in primis 
perceptione constet, ejus appetitum confusarum, ut dis- 
tinctae fiant perceptionum conatum merito dicemus. Nam, 
hac una de causa tantummodo exsistit appetitus quod 
illae perceptiones quse quaque in Monade obscurae sunt et 
quasi in semeţ convolutae, conantur ut distinctae fiant 
atque dehiscant et explicentur. 

QuaB cum ita sint, perperam Deo Leibnitium volun- 
tatem tribuisse confitendum est. 

Omnino enim perfectam Deum esse Monadem existimat. 
Ciim autem perceptionis gradibus gradus perfectionis res- 
pondeant, ut absolutam perfecţionam, sic omnino claram 
ac distinctam perceptionem Deum esse putat; atque ipse 
scripsit; quîppe qui Deum « actum purum » et Monadem 
omnino explicatam nominet, neque ullam rem nisi clare at- 
que distincte eum percipere contendat. Atque minime obs- 
curum videtur illud principiis qua3 pro veris Leibnitius 
accepit admodum esse consentaneum. Namque, et Monades 

1. De primse philns. em^.ndalione. Gerh.,t. IV, p. 409. 

2. Monadologie, par. 60. 

3. /av/., par. 15. 

simplices nuUas nisi confusas percoptiones habore, et quas 
dicit Animas claras quideni, sed non distinctas oblinere, et 
quas Spirilus nominat dislinctis quibusdam frui profitetur. 
L nde manifeste nos concludere necesse est in Deo nuliam 
(!sse posse perceptionem quae non distincta, sed contra con- 
fusa sit. 

Cum autem haec sit natura Dei, quomodo ei quamquam 
voluntatem sine contradictione tribuere Leibnitius potuit? 
Nam si tendentia conatus confusarum perceptionum est 
qu» appetant ut distinctae fiant, quomodo in Deo cui nullae 
confusae perceptiones sunt, quaelibet tendentia, atque inde 
voluntas exsistere posset? Si voluntatem, igitur et appe- 
titum Deus habet. Nihil autem Deus, cum in eo nuUa» 
confusae, sed clarae atque distinctae tantummodo percep- 
tiones versentur, appetere potest. Nihil ergo eum velle 
posse patet. 

Quomodo hic a Leibnitio nodus expediri possit? Aut 
voluntatem in Deo ut in homine essentialiter appetitum 
esse intellectui adjunctum statuere, aut ei voluntatem sine 
uUo appetitu tribuere cogilur. Quarum rerum neutram 
onimo admittere potest : nam aut appetitu cum nihil 
îippetere possit, aut voluntate quae liberum arbitrium sit, 
sL'ilicet nuda illa facultas quae principio conlradictionis 
atque rationis omnino contraria est, Deum tum ornatum 
csse existimaret : quod omnino repugnat. 

Ne autem objicias, posito hoc principio : « Natura non 
t{ facit saltus », debuisse Leibnitiumin Deo tendentiam ah- 
quam inesse putare. Etenim cum de Deo egit, permulta illi 
(ribuere non dubitavit quae ceteris Monadibus negaverat; 
quippe quem solum et omnino perfectum et nulii corpori 
imllique materiae adjunctum, ot spiritum purum, et per- 
crptione omnino distincta praeditum esse ita existimaverit 
ut persaepe Deum quasi ullimum continuae Monadum seriei 
(erminum descripserit. Quae cum ita sint, Deo, atque immo 

Deo soli voluntatem negare debuissef , si quidem solus Deus 
cum solus perfeclus sit, omnia habet quae Mouadi volun- 
tatem tollere deberent. Quod cum noluit Leibnitius, per- 
peram judicavisse videlur. quandoquidem turn parum cum 
principiis suiş cohaerentem sententiam suscepit. 

Itaque Deo voluntatem tribuendo suae ipse philosophiaB 
Leibnitium quasi evertisse fundamenta contenderim : 
utpote qui, ut Aristoteles, Deum intellectum purum dicere 
debuissel. Qua repudiata sententia, aliquid, proul temporis 
sui ratio postulabat, concedisse videtur. 



IV 



Igitur non talis Leibnitiana de libertate sententia est qualis 
esse debuisset ut nobis labyrinthi de necessitale filum prae- 
beret. Nec dubium quin, cum noştri philosophi de humana 
libertate dogma ex ejus sententia de divina libertate pen- 
deat, parum et philosophicis et theologicis difficultatibus 
responderit qu» de iis rebus moveri possunt. 

Cum et periculosos morales effectus quos Spinozana 
necessitas implicat, et logicas fallacias quae Cartesianam de 
libero arbitrio sententiam sequuntur, simul et una vilare 
voluisset, ideo moralem illam necessitatem invenit quae 
quasi medium locum inter metaphysicam necessitktem 
atque liberum indifferentiae arbitrium obtinet. Sed parum 
firmum validumque illud concept am ost, adeo ut Leibni- 
tius, cum id luetur, plus quam Cartesius, libertalis ver- 
bum, non rem defendere videatur. 

Si quis autem illius rei causam intellegere voluerit, eam 
inipsa Leibnitiana disserendi et disputandi ralione fortasse 
inveniet. Nam non tantum quid logice verum essel, sed 
etiam quid omnes philosophi simul accipere possent Leih- 

nitium semper quaesivisse constat. Quod prorsus periculo- 
sum esse apparet; nam, etsi verbis contrariarum repu- 
gnantîas opinionum celare philosophi fortasse possunt, 
tamen nulio pacto efticere valent ut illae non contrariae 
sint. Sic quasi aedificii fissuras ab oculis removent ac 
tegunt, sed non coagmentant. Quod et Leibnitio de liber- 
tăţii disserenti accidisse videtur : subtilissimi sane in illa 
disputatione admirandique prorsus ingenii divitias et orna- 
menla protulit; sed quod ipse de Gartesio dixit ad eum 
juro transferri posse videtur : « argutum est magis quam 
u verum ». 

